Somaliland: Guddiga Qandaraasyada oo Fashiliyey Qorshe lagu Xakamaynayo Qishka Imtixaanka Shahaadiga ah ee Dalka iyo Fadeexado soo if-baxay | Somaliland Post\nHome News Somaliland: Guddiga Qandaraasyada oo Fashiliyey Qorshe lagu Xakamaynayo Qishka Imtixaanka Shahaadiga ah...\nSomaliland: Guddiga Qandaraasyada oo Fashiliyey Qorshe lagu Xakamaynayo Qishka Imtixaanka Shahaadiga ah ee Dalka iyo Fadeexado soo if-baxay\nHargeysa (SLpost)- Wasaaradda Waxbarashada iyo Sayniska Somaliland, ayaa sannadkan u qorshaysay inay gacan bir ah ku qabato khiyaamooyinka iyo Qishka ku yimaadda Imtixaanka Shahaadiga ah ee Dugsiyada Dhexe iyo Sare oo inta badan la tuhunsan yahay inay telefoonnada gacantu u fududeeyeen, waxaanay wasaaraddu go’aamisay in la hirgeliyo qalab loo lagu rakibayo goobaha imtixaanka, kaas oo khadka ka saaraya Anteennada Telefoonnada Gacanta.\nSHAACINTA SHIRKADDA GUULAYSATAY\nGuddoomiyaha Guddiga Qandaraasyada Qaranka, ayaa halkaas ka shaaciyey Guddigu waxay halkaas ku shaacisay in shirkadda SAN MEDICAL SUPPLY ku guulaysatay fulinta mashruucan ay sheegeen inay qalabka ku keenayaan muddo Toddoba Maalmood ah oo ka bilaabmaysay maalinta la shaaciyey inay ku guulaysteen oo ku beegnayd 2-dii June 2019-kii isla markaana ay qalabka iyo rakibaaddiisa ka gaadhsiiyaan inta ka horeysa muddada imtixaanku bilaabmayo oo ah 15-ka June.\nHaseyeeshee, muddo dhowr cisho kaddib, waxa ay shirkadda SAN MEDICAL SUPPLY u soo gudbiyeen Guddiga Qandaraasyada Warqad ay kaga noqonayaan fulinta Mashruuca sababo farsamo awgeed iyagoo sheegay inaanay awood u lahayn keenis qalabka oo aanay ka soo gaadhsiin Karin wakhtiga oo kooban awgeed. Waxaanay Guddiga Qandaraasyadu isla markiiba Mashruuca ku wareejiyeen Shirkadda Kaalinta labaad gashay ee Qiimo ahaan ugu soo xigtay oo ahayd TALL-SOM PRINT CO oo la wareegtay Keenista Qalabka sida uu xaqiijiyey Guddoomiyaha Guddiga Qandaraasyada Qaranka oo Axaddii Toddobaadkan Xog-warran xafiiskiisa ku siiyey suxufiyiin baadhitaan ku samaynayey qaabka loo kala xushay shirkadaha Mashruuca u taramaya oo tuhunno badan ku xeernaayeen sababo la xidhiidha shirkadaha tartamay oo intooda badan aan wax xog ah laga haynin isla markaana u muuqday inay yihiin qaar aasaaskooda la kowsaday Mashruuca.\nShirkadda TALL-SOM ee la siiyey fulinta Mashruuca ayaan illaa wakhtigan dalka Keenin Qalabkii la doonayey in lagu Rakibo goobaha Imtixaanka, iyadoo maalinta Sabtida ahna Imtixaanku ka furmayo Guud ahaan Dalka.\nMasuul ka tirsan Shirkadda TALL-SOM oo lagu magacaabo Cabdilaahi Cabdiraxmaan Aare oo aanu la xidhiidhnay inaanu wax ka weydiinno inay ku guulaysteen keenista Qalabka ay qandaraaska ku qaateen, ayaa guud ahaanba ka gaabsaday inuu wax tafaasiil ah na siiyo isagoo eedda arrin iyo xogteedaba isaga riixay dhinaca Guddiga Qandaraasyada Qaranka.\nAgaasimaha Guud ee Wasaaradda Waxbarashada iyo Sayniska Axmed Abokor Maxamed oo Khamiista maanta wax laga weydiiyey Qorshaha Wasaaradda ee Mashruuca loo tartamay, ayaa sheegay inaanay wali gacanta ku haynin qalabkaas isla markaana ka war-sugayaan shirkadda qandaraaska la siiyey, iyadoo guud ahaan gobollada dalka looga diyaar-garoobay imtixaanka oo Maalinta Sabtida ah furmaya.\n“Shirkad baa heshay qandaraaska, shirkaddii way ku yar adkaatay inay wakhtigii ku keenaan qalabkii, markaa warqad bay soo qoreen. Markaa shirkaddii ku xigtay ayay guddiga qandaraasyadu siiyeen, wakhtigii imtixaankuna aadbuu u soo dhawaaday, qalabkii wali nama soo gaadhin, waxaanu ku rejo-waynnahay inay wakhtigii loogu tala-galay yimaaddaan, sannadkanna lagu ilaalin doono qalabka inuu moobillada hawada ka saaro,” Sidaa waxa yidhi Agaasimaha Guud ee Wasaaradda Waxbarashada iyo Sayniska.\nIsagoo hadalkiisa sii watay, waxa uu intaas ku daray, “Taas waxa barbar socota ilaalintii Wasaaradda iyo ilaalinti xafiiska imtixaanaadka ee la dagaalanka qishka iyo moobilladii. Heegan buuxa ayaa lagu jiraa, ciidamada kala duwan way nagala shaqaynayaan ammaanka hadday tahay booliska iyo Sirdoonkuba.”\nAgaasimaha oo la hadlayey waalidiinta waxa uu yidhi, “Ardayga moobil laga qaado loo soo celin mayo, imtixaankana waa laga kalsal-garanaynayaa, markaa waxaanu waalidiinta u sheegaynaa inaanay ubadkooda u oggolaanin inay moobillo u soo qaataan imtixaanka inta lagu jiro.”\nIn kasta oo Agaasimaha Guud sheegay in qalabku ku iman doono Xilligii loo qorsheeyey, haddana Hirgelinta Qorshahan waxa uu muuqdaa mid aan suurta-gal ahayn in lagu bilaabo Imtixaanka Shahaadiga ah ee sannadkan, balse noqon kara mid hirgelintiisu taabbo-gasho sannadaha dambe maadaama iyadoo maalin kali ahi ka hadhsan tahay aanay suurta-gal ahayn in rakibaaddiisa laga gaadhsiiyo guud ahaan dalka.\nSi kastaba ha ahaatee, eedda ugu weyn ee Fashilka ku yimi Hirgelinta Mashruucan waxa ay fadeexaddeedu dusha ka saaran tahay Guddiga Qandaraasyada Qaranka oo ka gaabiyey waajibkii saarnaa ee kala xulashada iyo Qiimeynta Wax-qabad ee shirkadaha u tartamay Mashruuca, kuwaas oo ay soo if-baxday inaanay wax diiwaan ah ku lahayn fulinta Mashaariic hore iyo qaar noocan oo kale ah. Sidoo kale, Xogo iyo baadhitaanno ay sameeyeen suxufiyiin is-xil-qaamay oo baadhitaan ku sameeyey arrintan, waxa lagu ogaaday in labada shirkadood ee Mashruucan loo xil-saaray aanay lahayn Xafiisyo ay ka hawl-galaan.


AMISOM oo qoraal kasoo saartay duqaymaha Kenya (Eray ay afkeeda ka dhowrtay) | Hadalsame Media\nHome Arrimaha Caalamka AMISOM oo qoraal kasoo saartay duqaymaha Kenya (Eray ay afkeeda ka dhowrtay)\nAMISOM oo qoraal kasoo saartay duqaymaha Kenya (Eray ay afkeeda ka dhowrtay)\n(Muqdisho) 06 Juun 2021 – Ciidamada AMISOM ayaa qoraal ay soo saareen uga jawaabtey war horay uga soo baxay XF Somalia oo uu Wasiirka Arrimaha Dibedda Somalia ku dalbaday in baaritaan lagu sameeyo duqaymaha sharci darrada ah ee ay Kenya ka gaysatey Gobolka Gedo.\nXF ayaa qoraalkeeda ku xustay in duqaymahaa oo uu gaystey dalka ka mid ah AMISOM uu xadgudub ku yahay dalka Somalia oo dalbatay in arrintan baaris lagu sameeyo lagana jawaabo.\n“AMISOM ayaa hada ku howllan aruurinta macluumaad ku saabsan dhacdada laga soo sheegayo gobolkaas annagoo la kaashanayna DF Somalia iyo caalamka”, ayaa lagu yiri qoraal ka soo baxay AMISOM.\nAMISOM ayaa sheegtay inay waajibkeeda u gudanayso si hufan oo waafaqsan shaciyadda ay u haysato nabad ilaalinta Somalia, balse nasiib darro marna sooma hadal qaadin magaca dalka Kenya oo aan wax sharciyad ah u marin duqaymahan ay rayidka ku laysay, sidoo kalena ay horay marar badan uga gaysatey koonfurta fog ee Somalia oo ay ku burburiso kaabayaasha isgaarsiinta maxalliga ah.\nAMISOM howlgalkeeda kama mid ah duqaymo cireed, sidoo kale ciidamada cirka ee duqaymahan ka gaystey Somalia kama mid ah AMISOM, taasoo noqonaysa xadgudub caalami ah oo lagu soo sameeyey geyiga Somalia oo ay tahay in la diido.\nDF Somalia mid hadda jirta iyo mid ka horreeysey arrintan horay marna ugama hadli jirin.\nXogo ku dhow degaannada la duqeeyey ayaa xaqiijiyey in duqaymaha ay khasaarooyin badan kasoo gaareen dad rayid ah iyo hantidooda, waxaana ugu darnaa qoyska Cali Axmed Sh Cabdi (Cali Geedi) oo ay xaaskiisii Sahra Aadan Warsame iyo 5 carruur ah oo kale oo ay isla iyadu dhashay oo uu midkood 3 bilood jir ahaa, weliba dhaawacyo halis ah. Qof kale ayaa isna dhaawaciisa la sheegay.\nPrevious articleXisbiga Kulmiye oo kaddib guuldarradii doorasho ay ku dhacday jug kale oo siyaasadeed\nNext articleXubnaha laga saaray Guddiyada Doorashooyinka oo ku dhowaad la’eg kuwa kusii jira (Akhri shuruudaha la iska doonayo)


Xalliyaan Dhibaatooyinka ugu Wanaagsan ee Barashada Koorsada Tababarka - ITS Tech\nXalliyaan Dhibaatooyinka ugu Wanaagsan ee Barashada Koorsada Tababarka\nXalliyaan Dhibaatooyinka ugu Weyn Adiga oo leh Koorsada Tababarka TOGAF\nWaa maxay TOGAF?\nKoorsooyinka muhiimka ah ee Togaf:\nSida Loo Helo Shahaadada Waalidka:\nTOGAF® waxay noqotey shahaadada jaahwareerka ee mihnadlayaasha si ay ula qabsadaan ganacsiga IT. Nambarku wuxu naftiisa ku hadlaa tirada sii kordhaysa ee dadka helaya shahaadada sanadka oo dhan aduunka. Waa mid kooban oo loogu talagalay "Qaab dhismeedka 'Open Architecture Architecture Framework' - Waa habka loo yaqaan" industry architecture "-ka iyo qaabka loo adeegsan karo shaqada EA waxaana loo isticmaalaa guud ahaan Qaar badan oo ka mid ah xirfadlayaasha IT-ga Architects iyo la-taliyeyaal ururo kala duwan. Jidhka aqoonta waa mid faa'iido leh, waana in loo baahan yahay xirfad kasta oo IT-ga ah oo u dejiya marxaladda guusha ay ku gaarto isbeddelka ganacsiga. Badankood ganacsiyada iyo isbeddelka isbeddelka dijitalka waxay u baahan yihiin aqoonta aqoonta in la hubiyo in dadka masuulka ka ah hawlahaas ay fahmaan isbeddelka isbeddelka halka dadka isku dhafan, habka iyo xirfadaha tiknoolijiyada ee qaybta saxda ah ay xaqiijin karto guusha.TOGAF® 9.1 Foundation (Heerka 1) &TOGAF® 9.1 Shahaadada la aqoonsan yahay (Heerka 2)Tababarka Solutions Technologies Innovative waa xalka ugu fiican ee shirkad tababar ah oo leh xarumo Tababarka oo si fiican u qalabaysan Gurgaon oo dhan oo ku yaala India.\nAgility and Architecture waa labada taago ee ururradaada ka dhigaya inay hore u socdaan marka loo eego dheelitirka. Waa maxay miisaanka saxda ah ee ay u leeyihiin inay u shaqeeyaan ururkaaga? Sidee ayaad u dheelitirin kartaa isla waqti isku mid ah markaad gaadhayso natiijooyinka ganacsiga, isbeddelka iyo xitaa si fudud u dhigma ururkaaga ujeedooyinka Tigirka ah. Aqoon-is-weydaarsiga ayaa ka caawin doona inuu fahmo sida loola tacaalayo labadan arrimood ee ururada.\nQeexidda TOGAF: TOGAF qaab ahaan qaab ayaa loo sharxi karaa iyadoo gaaban habka loo adeegsan karo mid si loo maareyn karo maaddadaada markaad ka soo guurto AS IS si aad u noqotid gobolka. AS wuxuu noqon karaa wax horumar ah oo ka imanaya meheradahaaga hadda IT. Waxaad joogi doontaa meel kasta oo ka mid ah safarkaaga ganacsiga si aad u dhamaysato hawshaada iyo sida aad u tegi lahayd si aad u hesho dhammaan agile daryeel oo aadan isha ku haynin qiimaha iyo qiimaha.\nWaxaa loo yaqaanaa waayo-aragnimadu ma jirto xayiraad lacag ah oo lagu beddelayo is-beddelka Tiknoolajiyadda, macaamil walba waxaa loo qaadan karaa inuu yahay kiis wax-barasho. Baaxadda weyn ee faylalka, ayaa ka sii adag in ay tahay jacket si toos ah koox. Waayo-aragnimadu waxay timaaddaa iyadoo la socota macaamilka. Tababarka Wadada ayaa ku tababbaraya Dhibaatooyin badan ayaa soo kordhi doona aqoon-is-weydaarsiga aqoon-is-weydaarsiga ee shirkadda Eturnti Consulting iyo markhaatiyadayada markhaatiga.TOGAF waxay soo bandhigaysaa dhuxusha si hab-raac ah oo ah ururada qaan-gaadhka ah ee loo adeegsaday sidii la isku dayey oo loo tijaabiyey waxqabadka ugu wanaagsan uguna guuleystay. Qaar badan oo ka mid ah shirkadaha ku jira liiska hantida waxay u adeegsadeen si ballaadhan oo loogu talagalay inay ku habboonaadaan xargo iyo xalliyaan dhibcahooda xanuun, arrimo.\nKadib qaadashada koorsada Tababarka Wadada, Waxaad heli doontaa bogsiin si aad isugu qorto dhaqdhaqaaqa sida habdhaqanka ula xidhiidho. Aad waxtar u leh xalka naqshadeynta, dhismaha ganacsiga marka aad la socoto wadadaada xirfadeed iyo sida loo isticmaalo habka Togaf EA qaab ahaan. Aqoonta dhabta ah ee TOGAF 9.1 ayaa kaa caawin doonta inaad ka tirtirto Shahaadada TOGAF oo aad noqotid TOGAF 9.1 Certified Architect. Daraasad farsamo ayaa ku socon doonta koorsada kaa caawin doonta inaad hesho dhinaca farsamooyinka ah ee isticmaalka iyo habaynta TOGAF 9.1 ee ururkaaga\nDaraasad farsamo ayaa socon doonta inta lagu guda jiro koorsada si loola xiriiro fikradaha tusaalooyinka nolosha dhabta ah sida iskudubarro leh xujooyin, waraaqo iyo maqaalyo marka laga reebo kalfadhiyada dhaqdhaqaaqa leh ee lagu celinayo barashada inta lagu jiro kalfadhiyada si ay u sameeyaan khibradaha baraarujinta.\nTababarka Togafka Boqolkiiba ka mid ah musharaxiinta ayaa aad u sarreeyay, imtixaanno badan oo tijaabo ah iyo kulanno isku-dhafan ayaa soo gudbin doona musharraxa si ay si wanaagsan u diyaargaroobaan si ay u tirtiraan shahaadada kalsoonida.\nSababta oo ah qaabka TOGAF loo isticmaalo in lagu midoobo IT & Business


Rooble oo ku dhawaaqay in la guda galayo doorashada | KEYDMEDIA ONLINE\nRa'iisal Wasaare Maxamed Xuseen Rooble ayaa ku dhawaaqay in Dowladdu ay go'aansatay in la guda-galo doorashada, kaddib kulanno uu la qaatay madaxweynayaasha dowlad gobolleedyada Galmudug, Koonfur Galbeed, Hirshabeelle iyo Guddoomiyaha Gobolka Banaadir.\nWar-saxaafadeed ka soo baxay xafiiska Ra'iisal Wasaaraha ayaa lagu sheegay in Xukuumaddu ay ka shaqeyneysay sidii loo xalin lahaa khilaafka ka jira doorashada, iyadoo 'baaqyo loo diray; dhinacyada ay quseyso.\nRooble ayaa sheegay in Dowladda ay ugu danbeyntii go'aansatay in doorashada la guda-galo lagana bilaabo xarumaha dowlad gobolleedyada diyaarka u ah qabashada doorashada.\nHadalka Rooble ayaa imanaya xili wali Midowga Musharixiinta iyo Maamuladda Puntland iyo Jubbaland ay kasoo horjeedaan doorashada iyaga oo dalabnaya in la saxo qaladaadka jira ka hor inta aan doorashada la aadin,


Danjire Cawil Oo Ka Hadlay Saldhiga Milatari Ee Imaaraadka Carabta, Uguna Baaqay Siyaasiyiinta Somaliland Inaanay La Dareen Noqon Kuwa Somaliya – Djiboutination\nHomeNews Danjire Cawil Oo Ka Hadlay Saldhiga Milatari Ee Imaaraadka Carabta, Uguna Baaqay Siyaasiyiinta Somaliland Inaanay La Dareen Noqon Kuwa Somaliya Danjire Cawil Oo Ka Hadlay Saldhiga Milatari Ee Imaaraadka Carabta, Uguna Baaqay Siyaasiyiinta Somaliland Inaanay La Dareen Noqon Kuwa Somaliya\n- February 16, 2017 - in News 399 0 script async src="//pagead2.googlesyndication.com/pagead/js/adsbygoogle.js">\nDanjire Xuseen Cali Ducaale (Cawil) oo ah la taliyaha madaxweynaha ee arrimaha aqoonsi raadiska, ayaa soo dhaweeyay saldhiga milatari ee Baarlamaanku ogolaadeen in Imaaraadka Carabta laga siiyo Berbera.\nMd. Cawil, oo uu Geeska Afrika weydiiyay aragtidiisa ku saabsan saldhigan, waxa kale oo uu siyaasiyiinta Somaliland ee saldhigan diidan u soo jeediyay inaanay la dareen noqon siyaasiyiinta Somaliya ee diidan saldhigan. “Waxa horta haboon in aan la siyaasadayn wixii horumar ah ee dalka u soo kordhaya, siyaasadda waa lagu kala aragti duwanaan karaa laakiin waxa qurux badan mucaarid iyo muxaafidba in la soo dhaweeyo wixii horumar ah ee dalka u soo kordha. Dawlado badan oo adduunka ka jira ayaa saldhigyo bixiya iyagoo u arkay inay dalkooda faa’iido ugu jirto, waa inay dadkeenu u arkaan in saldhigani laga kiraynayo imaaraadka faa’iido mooyee aanu wax dhibaato ama khasaare haba yaraatee lahayn.” ayuu yidhi Cawil oo intaas raaciyay “Madaarka Berbera oo ay isaga dambeeyeen Ruushka iyo Maraykanka oo saldhigyo ku lahayeen lacag ayaa ka soo geli jirtay dawladii Somaliya, waxa kale oo ka soo geli jirtay in ciidankii Soomaaliyeed si xoog leh loo qalabeeyo, madaarka Berbera maantadan aan joogno dayuurad soo fadhiisataa ma jirto, inaynu u helno dawlado inaga kiraysta waa talaabo wanaageeda leh. Dawlad markaad saldhig ka kirayso kuma qabsanayso, muddo ayaad ka kiraysaa kirro bixin ayaa idin dhex taala mudadaas aydun ku heshiiseen inay kiraystaan saldhiga. Djibouti oo aynu walaalo nahay lix saldhig ayay dawlado kala duwan siiyeen fa’aiidooyin aan la malayn karayn ayaa Djibouti ka soo gala.”\nIsagoo hadalkiisa sii wata wuxuu Cawil yidhi “Teeda kale, Somaliya waynu iska soo horjeednaa madaxdooduna had iyo jeer wixii horumara ee inoo soo kordha way ka qayliyaan, ragga aynu iska soo horjeednaa waa inay muraayad kuu noqdaan oo waxay arkayaan oo ay la qaylinayaan waxay ogyihiin in dani inoogu jirto. Waa ayaan darro weyn haddii siyaasiyiinta Somaliland ee diidan saldhigu iyo kuwa Somaliya isku dareen noqdaan, kuwaas oo aynu ognahay inay ka soo horjeedaan qaranimadeena. Faa’iidada u weyn ee saldhigyada laga helaa waa ciidanka dalkaas la soo degayo ayay faa’iido iyo xoog u noqotaa. Dawladu markay wax keento, waxba qaban kari mayso haddii arrin walba laga horyimaado, waxa loo baahanyahay inaan darisno arrin walba faa’iidada inoogu jirta, yaynaan mar walba siyaasiiinteenu la dareen noqon siyaasiyiinta Somaliya ee aan iska soo horjeedno ee ilaa maanta diidan wadadii Tog Wajaale iyo Berbera isku xidhaysay.”\nMar la weydiiyay wada hadaladii Somaliland iyo Khaatumo, wuxuu ku jawaabay “Arrinta Khaatumo si wanaagsan ayay noogu dhammaatay, is afgarad iyo walaaltinimo ayaa halkaas ka soo baxday, isku dareen ayaan noqonay madaxdii Khaatumo iyo Cali Khaliif, bisha soo cotoa ayaan shir dambe yeelanaynaa oo kaas ayaan ku soo khatimaynaa wada hadalka, walaalaheen in laga bogsiiyo wixii ay qabaan ee tabasho ah waa loo baahanyahay.”\nPrevious article Explosions heard outside Villa Somalia after power transfer ceremony Next article Facebook Waxa Uu Dilaa Dareenka Maskaxeed Ee Qofku Waqtiga Kula Socdo – About the author djibouti


Sedax Qof Oo Loo Haysto inay Ka Tirsan Yihiin Ururka Al Shabaab Ayaa Maxkada Ciidamada Qalabka Sida Ay ku xukauntay xabsi daa’in(Daawo Sawirada) – STAR FM SOMALIA\nMaxkamadda Darajada 1-aad Ee Ciidamada Qalabka Sida, ayaa waxay maanta u fariisatay dhageysiga dacwad ciqaabeedka saddex qof, oo loo haysto inay ka tirsan yihiin Ururka Al Shabaab.\nXafiiska Xeer Ilaalinta Maxkamadda Ciidamada Qalabka Sida, ayaa Xuseen C/qaadir Salaad, C/risaaq Xuseen Cismaan iyo Fartaan Isaaq Cabdi ku soo eedeeyay inay ka tirsan yihiin Ururka Al Shabaab, ka dib markii lagu soo qabtay caagado ay ku jiraan baaruudda qaraxyada laga sameeyo.\nDadkan, ayaa waxaa lagu soo qabtay hawlgal laga sameeyay Degmada Yaaqshiid Ee Gobolka Banaadir, ka gadaal markii Ciidanka Booliska ay gudaha u galeen guri jiingad ka samaysan oo dadkaasi ay ku sugnaayen. Dowladda ayaa la wareegtay gurigii laga helay agabyada qaraxyada laga sameeyo.\nGudoomiyaha Maxkamadda Darajada 1-aad Ee Ciidamada Qalabka Sida, Xasan Cali Shuute, ayaa ku dhawaaqay xukun xabsi daa’in ah oo Maxkamaddu ay ku riday saddexdaasi ruux.\nGudoomiyaha oo Warbaahinta la hadlay, ayaa tilmaamay dadkaasi in lagu helay inay ka tirsan yihiin Ururka Al Shabaab, taasina ay horseeday xukunka adag ee maanta ku dhacay.\nXasan Cali Shuute, ayaa carab dhabay dadkaasi inay racfaan ka qaadan karayan xukunka ay ku riday Maxkamadda Darajada 1-aad, waxaana markale kiiskooda qaadi doonto Maxkamadda Sare Ciidamada, waa haddii ay racfaan ka qaataan’e.\nXabsiyada Magaalada Muqdisho, ayaa la ciir ciiraaya maxaabiis la sheegay inay ka tirsan yihiin mintidiinta Ururka Al Shabaab, xilli xukuno kala duwan ay ku xukuman yihiin.\nCiidamada Dowladda oo maanta Burburin Kasameeyey Xaafada Ex-fiyoore


HALKAAN KA AQRISO W.W MOGTIMES EE SAAKAY OO AH 16-JUNE-2020\nThursday July 16, 2020 - 11:32:27 in Wararka by Mogadishu Times\nGalmudug oo faah faahisay Safarka Mada xweyne Farmaajo ee Dhuusamareeb Madaxweynaha Soomaaliya Md.Maxamed C/hi Farmaajo ayaa la filayaa in uu dhawaan ta go M/Dhuusamareeb ee Caasimada Galmud ug,halkaas oo la filayo inay kulan ku yeeshaan Madax\nGalmudug oo faah faahisay Safarka Mada xweyne Farmaajo ee Dhuusamareeb Madaxweynaha Soomaaliya Md.Maxamed C/hi Farmaajo ayaa la filayaa in uu dhawaan ta go M/Dhuusamareeb ee Caasimada Galmud ug,halkaas oo la filayo inay kulan ku yeeshaan Madaxda D/Soomaaliya & Dowlad goboleedy ada. R/Wasaaraha Soomaaliya iyo wafdi uu ho ggaaminayo ayaa Dorraad tegay M/Dhuusama reeb, isaga oo kulamo gaar gaar ah la yeeshay Madaxda D/goboleedyada marka laga reebo Madaxweynaha Puntland oo dib ugu laabtay M/ Garoowe. Wasiirka warfaafinta Galmudug Axmed Shi re Maxamed oo ku magac dheer Falagle ayaa xaqiijiyay safarka madaxweyne Farmaajo ee Dhuusamareeb,waxaana uu sheegay in qaban qaabada soo dhaweynta Madaxweynaha ay ka socoto M/Dhuusamareeb. Waxaa uu sheegay Wasiir Falagle in markii Madaxda D/Goboleedyada ay kasoo laabtaan Aaska R/Wasaarihii hore ee Soomaaliya Xas an Abshir Faarax oo ka dhacayo Garoowe in xi lliga rasmiga ah uu Madaxweynaha imaanayo Dhuusamareeb lagala shirayo R/Wasaaraha. Ugu dambeyn waxaa uu sheegay W/War faafinta Galmudug in wejiga 2aad ee shirka Dhuusamareeb uu dhici doono waqtiga ugu dhow,isla markaana uu rajeynayo in wax wana agsan ay kasoo baxaan Shirkaasi. Amniga M/Dhuusamareeb ee G/Galgaduud ayaa aad loo adkeeyay,waxaana saacadaha soo soca tegi doona wafdi horudhac u ah sa farka Madaxweyne Farmaajo.\nRa’iisul Wasaarihii hore ee Soomaaliya oo Maanta la Aasayo\nMeydka Alle ha u Naxariiste R/Wasaarihii hore ee Soomaaliya Xasan Abshir Faarax oo xalay laga soo qaaday dalka turkiga oo uu ku geeriyooday ayaa saakay la keenayaa M/ Muqdisho si salaada janaasada loogu dukado.\nMadaxwaynaha Soomaaliya Maxamed C/hi Farmaajo ,G/G/hacabka qaar kamid ah xubna ha 2da Gole ee baarlamanka, xubno katirsan G/Wasiirada ayaa garoonka diyaaradaha ee Aadan-Caadde uga qayb galaya Salaada Janaasada.\nIntaasi kadib ayaa meydka R/Wasaarihii ho re ee Soomaaliya Xasan Abshir Faarax ayaa waxaa loo qaadayaa M/Garowe ee G/Nugaal si halkaasi loogu Aaso.\nSidoo kale R/Wasaare Xasan Cali kheyre iyo qaar kamid ah Wafdigiisii dhawaan dhuusa mareeb tegau ayaa waxa ay uga qayb galay aan M/Garowe oo ay horay u tagaeen Guddo omiyaha Aqalka Sare iyo qaar kamid Madaxda M/Gobaleedyada oo dhamaantood Aaska ka qayb galaya.\nDiyaaraddii ku burburtay garoonka Beledweyn ayaa la sheegay in ay dhac day ka dib markii ay aragtay da meer ku socday jidkii ay ku degi lahayd. Diyaarad oo ay l ahayd shirkadda diyaaradaha Bluebird Aviation oo laga leeya hay Kenya ayaa Dorraad ku dhac day M/Bale dweyne xilli ay cagadhigane ysay.\n"Shilkaasi in uu dameer sababay waxaa noo xaqiijiyey shaqaalihi diyaaradda saarnaa, ciidamada AMISOM ee garoonka ku sugan iyo duuliyihi diyaaradda saarnaa intaba,” sida wa xaa xaqiijiyay maamulaha shirkadda diyaarad da Bluebird.\nDiyaaraddaasi wuxuu nooceedu ahaa Dash 8-400 oo lagu sameeyey dalka Australia, wax ay dalka Kenya uga diiwangashaned 5Y-VVU. Wuxuu dhaawac fudud gaaray shaqaal ihii saa rnaa. Maareeyaha Guud ee shirkadda diyaara daha Bluebird, Duuliye Xuseen Maxamed, ay aa ka warramay shilkaas iyo waxa sababay.\n"Mid ka mid ah diyaaradaha ay shirkaddu lahayd ayaa ku burburtay gudaha Soomaaliya, waxayna siday raashiin loogu talagalay ciidam ada nabad ilaalinta Afrika ee AMISOM ee ku sugan M/Beledweyne,” ayuu yiri Xuseen.\nDiyaaradda burburtay markii ay gaartay ga roonka diyaaradaha Beledweyne, ciidamada Jabuuti oo garoonkaas gacanta ku haya ayaa amar ku siiyey iney soo degto.\n"Diyaaraddu waxay subixi hore ka soo kacd ay Jabuuti, markii ay garoonka soo cagadhiga neysay waxaa waddada marayay dameer, diya aradduna waxay ku dhacday dameerki sidaas ayeyna waddadi uga baxday balse shaqaalihi saarnaa way ka badbaadeen shilkaas”.\n"Diyaaradda markay cagadhiganeysay oo 200 oo mitir qayaasti ay dhulka u jirtay, dame er ayaa si kedis ah duurka uga soo baxay oo waddadi ay diyaaradda ku dagi lahayd ka gudbay. "Diyaaraddii dameerkii ayey ku dha cday shilkaasina sidaas ayuu ku dhacay. Alxm adulillah 3dii qof oo diyaaraddaas saarnaana wey ka badbaadeen,” ayuu yiri Kabtan Xuseen Maxamed.\nDiyaaraddan ayaa noqoneysaa tii 3aad oo laga leeyahay dalka Kenya oo ku burburto gu daha dalka Soomaaliya 3di bilood ee ugu da mbeeyey, iyada oo shilki ugu horreyey uu dhacay 4-ta bishii May.\nShirkadda diyaaradaha Blubird Aviation oo ah shirkad diyaaradeed oo maxalli ah oo laga leeyahay dalka Kenya kana diiwaangashan la ga billaabo 1992-kii waxay ka howlgaleysay gigada diyaaradaha duullimaadyada maxalliga ah ee Wilson.\nDiyaarad ay lahayd African Express oo ku dhacday meel ku dhow Bardaale ee dalka So omaaliya waxaa ku dhintay dhammaan lixdi qof ee saarnaa. Xigasho;BBC\nMuwaadiniin Soomaaliyeed oo ku xayir naa Suudaan oo ka soo ambabaxay halkaasi\nSafiirka Soomaaliya ee dalka Suudaan Amb Maxamed Sh.Isxaaq oo la hadlay SONNA ay aa sheegay inay soo sagootiyeen Muwaadiniin Soomaaliyeed oo arday ay ku jiraan,kuwaasi oo ku xayirnaa in muddo ah Suudaan.\nMas’uuliyiinta DFS iyo Safaaradda Soomaal iya ee Suudaan ayaa ka qeyb qaatay dadaala da dadkaasi Soomaaliyeed dib loogu soo celin ayo. Waxaa lafilayaa in dhawaan ay dalka soo gaarto diyaaradda sidda dadkaasi.\nTan iyo markii cudurka Covid-19 uu dunida sa ameeyay,waxaa kala xayirnaa muwaadiniin ba dan,kadib markii la hakiyay duulimaadyadii, dowladda Soomaaliya ayaana ku guuleysatay inay dalka dib ugu soo celiso muwaadiniin ba dan.\nGuddoomiye Mursal” Maamul Goboleedya da go’aan kama gaari karaan qaabka ay noqoneyso doorashada”\nGudoomiyaha G/Sh/Baarlamaanka Soom aaliya, Md.Maxamed Mursal oo Shalay ka hor hadlayay G/Shacab ka ayaa kasoo horjeestay qodoba da qaar ee kasoo baxay Shirkii Madaxda D/Goboleedyada kajira dalka. Waxaa uu sheegay Guddo omiyaha in Madaxda D/Gob oleedyada aysan go’aan ka gaari karin nooca ay noqoneyso doo rashada la fil ayo inay ka dhacdo dal ka,hayee shee Go’aan ka gaarista ay leeyihiin Baarlam aanka.\n"Meel ay ku qoran tahay ma jirto xilligaan in la aado doorasho dadban, wixii shuruuc ah ee doorasho lagu aadi lahaa waxaa iska leh Baa rlamaanka malahan D/Goboleedyada ayuu yiri Guddoomiye Mursal”.\nSidoo kale guddoomiyaha waxaa uu she egay in marnaba aysan aqbaleyn in la galo do orasho dadbadan,iyada oo Baarlamaanka ay ansixiyeen sharciga doorashooyinka oo dhiga ya in la qabto doorasho qof iyo Cod ah.\nHadalka guddoomiyaha GGS/Baarlamaanka Soomaaliya, Md. Mursal ayaa u muuqda mid si cad uga hor imaanaya qorsha Madaxda D/Go boleedyada ay ku sheegeen in dalka aysan ka dhici karin doorasho qof & Cod ah,hayeeshee loo baahan yahay in laga wada tashado sida ay noqoneyso.\nCaruur isku qoys ahaa oo ku geeriyoo day dab ka kacay magaalada Boosaaso\nWararka ka imaanaya M/Boosaaso ee G/Bari ayaa waxa ay sheegayaan in carruur is ku qoys ahaa ay ku geeriyoodeen dab ka kac ay guri ku yaallay Magaalada Boosaaso.\nGurigan ayaa waxaa la sheegay inuu ahaa Guri ka samaysan Jiingad isla markaasina ay deganaayeen qoys danyar ahaa iyadoo uu bur bur soo gaaray guryo kale oo ka agdhawaa guriga dabku ka kacay.\nKhasaaaha dhimashada ayaa ah Afar Carr uur ah oo 3 ka mid ahi ay ahaayeen Carruur walaalo ah ama hal qoys wada ahaa.\nIlaa iyo hadda lama oga sababta dhalisay in gurigani uu dabku ka kaco, hase yeeshee dad ka deegaanka ayaa waxa ay ku geeleysten in ay baqtiiyaan guriga dabku ka kacay.\nCali Mahdi, Sheekh Shariif iyo Xasan Sh. oo xal u raadinaya Mudullood (Xog)\nMadaxweynayaashii hore ee Soomaaliya Cali Mahdi Maxamed, Sheekh Shariif Sheekh Axmed iyo Xasan Sheekh Maxamuud, ayaa bil laabay kulamo ay xal ugu raadinayaan khilaaf culus oo soo kala dhaxgalay hoggaanka dhaq anka iyo qaar kamid ah siyaasiinta Mudullood, kaas oo ka dhashay arrimo la xariira shirkii baa qday 13-kii bishan.\nMadaxweynayaashaan ayaa kulamo gaar gaar ah la qaatay Ugaas Maxamuud Cali Uga as, Senator Muuse Suudi Yalaxow iyo xubno kale oo qeyb ka ah khilaafka oo ay ku jiraan guddiga qaban qaabada ee uu madax u yahay Sheekh Yuusuf Xuseen Jimcaale "Madaale”.\nXog ay heshay Caasimada Online ayaa she egaysa in Madaxweyne Xasan Sh.Maxamuud uu Senator Muuse ka dalbaday inuu u tago Ugaaska islamarkaana ka xaalmariyo hadallo kulul oo dhaxmray habeeno ka hor, halka Uga askana uu ka dalbaday inuu qaato kuna samro wax kasta oo uga yimaada dadka Mudullood maadaama uu yahay Ugaaska, islamarkaana ay imaan karaan tabashooyin badan.\nSidoo kale xogta aan helnay ayaa sheegay sa in si gaar ah Madaxweynayaasha u soo xa lin doonaan waxyaabaha keenay muranka iyo doodo ka taagan dadka ka soo qeyb geli do ona shirka oo ka socda Mudullood, kuwaas oo isugu jira mucaarad iyo muxaafad.\nLama oga sida uu ku dhammaan doono khil aafkan oo ah kii ugu adkaa ee soo kala dhax gala xubnahaa ugu sarreeya Mudullood iyo kii ugu adkaa ee soo mara sanadihii ugu damb eeyay, hase yeeshee waxaa la rumeysan ya hay in ay ka dambeyso DF/Soomaaliya oo lac ago waali ah ku harqisay baaqashada shirka.\nTaliyaha CXD oo booqday dadkii ku dhaaw acmay weerarkii ismidaaminta\nTaliyaha Ciidanka Xoogga Dalka, General Odawaa Yuusuf Raage ayaa goobaha caafim aadka ku booqday dadkii rayidka ahaa, ee maalintii Isniinta ku dhaawacmay weerarkii ismiidaaminta ahaa, ee uu ka badbaaday.\nNin la socday gaari walxaha qarxa laga soo buuxiyay ayaa gaadiid uu la socday Taliyaha Ciidanka Xoogga Dalka ku bartilmaameedsad ay inta u dhaxeyso Isbitaalka Xoogga iyo Isgo yska Tarabuunka ee Magaalada Muqdisho.\nTaliyaha CXD ayaa xalay dhaawacyada ku booqday Isbitaalada Madiina iyo Somali Sudan ese, oo haataan xaaladooda caafimaadeed lag ula tacalayo.\nGen.Odawaa, Taliyaha CXDS ayaa mid mid u wareystay bukaanada, waxaana uu Alle uga baryay inuu caafimaad deg deg ahi siiyo.\nInta laga warqabo waxaa weerarkan ku dhin tay 2 qof, oo midi uu yahay ninkii is qarxiyay, halka midka kalana uu yahay qof shacab ahaa, oo xilligii uu qaraxu dhacayay waddada mara ayay.\nWeerarkan ayaa waxaa masuuliyadiisa she egatay Al Shabaab, oo dagaal kula jirta DFS, Ciidamada Qaranka iyo Xoogaga Nabad Ilaalin ta M/Afrika, oo joogitaankooda dalka ay ka bi yo diidan tahay.\nAlle ha u naaxriistee waxaa xalay Kooxo Bur cad K/Afrikan ah ay Tuulada Retreat oo ku taal la M/Cape Town ku dileen Muwaadin Soomaa liyeed oo kamid ahaa dadka ganacsi ahaan u tegay dalkaas, iyaga oo goobta ka baxsaday.\nMuwaadinka Soomaaliyeed oo lagu Magac aabi jiray Axmed Xuseen Caddow ayaa ehel ladaiisa waxaa ay sheegeen in rag hubeysan ay rasaas ku fureen xilli uu ku dhex-jiray Gaa rigiisa oo yaallay Goob Ganacsi uu lahaa horte eda.\nMajirin agab ay ka qaateen Muwaadinka So omaaliyeed ay dileen Kooxaha Burcadda K/ Afrikanka ah,hayeeshee Goobta waxaa tegay Ciidamo ka tirsan booliska Koonfur Afrika, hayeeshee aysan ku guuleysan inay gacanta ku dhigaan dakii ka dambeeyay dilkaas.\nSanadkaan 2020 ayaa wadanka K/Afrika wa xaa dil iyo dhaawac loogu geystay in ka badan 20 Ruux oo Soomaali ah,kuwaas oo ilaa iyo ha dda dilkooda aan dad loo qaban,sidoo kalena aysan ka hadlin D/Soomaaliya &K/Afrika\nXildhibaan Dalxa "Annaga oo dhan waxaa naga buuxa Kalluundiyaal siyaasadeed”\nXildhibaan Maxamed Cumar Dalxa oo ka tir san Xildhibaanada G/Shacabka ayaa ka hadl ay ayaa ka hadlay Safarkii Dorraad M/Dhuus amareeb uu ku tegay Guddoomiye xigeenka 2aad ee G/Sh Md.Mahad Cawad.\nXildhibaan Dalxa oo ka hadl aayay kulankii Shalay ee Xildh ibaanada ayaa waxaa uu shee gay in Guddoomiye Mahad Ca bdala Cawad uusan Dhuusa mareeb ku tegin Casuumaad loo soo diray, hayeeshee uu iska tegay, taasina ay tahay arr in wanaagsaneyn\n"Qof aan sab laga wicin taga reer Banaadir waxay dhahaan Kalluundi, Guddoomiye ku-xi geenka kaliya ma eedeynayee annagoo dhan baa waxaa naga buuxa Kalluundiyaal siyaasa deed ah, marka aan iska deyno kalluundinim ada” ayuu yiri Xildhibaan Dalxa.\nIsaga oo sii hadlaayay ayuu tilmaamay in sareeynta sharciga Dalka ay ka awood badis ay sarreeynta Arrimaha Siyaasadda dalka, isa goo xusay in muhiim ay tahay in la ilaaliyo sarr eynta sharciga dalka.\nGuddoomiye Mahad Cabdala Cawad ayaa ka mid ahaa wafdigii Dorraad R/Wasaaraha XFS Md.Kheyre u raacay M/Dh/mareeb, waxa ana Kheyre uu halkaas uga qeyb geli doonaa Shirka Madaxda DF& Maamul Goboleedyada uga furmayo maalmaha soo socda.\nMaamulka G/Banaadir oo soo bandh igay natiijo ka soo baxday SAHAN la sameeyay\nMaamulka G/Banaadir ayaa Shalay oo Arb aco Aheyd waxaa uu soo bandhigay natiijo ka soo baxday SAHAN dadweyne oo laga same eyay M/Muqdisho. Sahankaan ayaa ku saa bsanaa Caabuqa Karoono 19 iyadoo dadwey naha su’aalo laga weydiinayay waxa ay u yaqaanaan CV19 iyo sida uu Sameynta ugu yeeshay noloshooda caadiga ah.\nSahankaan ayaa laga sii daayay ilaa 5 Wa rbaahin oo maxalli ah halkaas oo ay dadka ku soo diriyeen fariimo ay uga soo jawaabayeen su’aalihii la weeydiiyay ee ku saabsanaa COVID-19.\nSida ka muuqatay natiijada Saha nka, dadka intooda badan ayaa aqoon u lahaa Caabuqa CV19 taasoo tusinay sa in maamulka G/Banaadir uu si mug leh u sa meeyay wacyigalin ballaaran oo ku aadaneed COVID-19, sida lagu sheeg ay War kasoo baxay Maamulka Gobolka Banaadir.\nAas Qaran oo loo sameeyay Madaxweynih ii hore ee Puntland\nQabuuro ku yaalla M/Garoowe ee Xarunta G/Nugaal ayaa waxaa Shalay oo Arbaco aheyd Aas qaran loogu sameeyay Madaxwey nihii hore ee Puntland Maxamed Cabdi Xaashi.\nAaska Marxuum Maxamed Xaashi ayaa wa xaa ka qeyb galay Guddoomiyaha Aqalka Sare ee Baarlamaanka Soomaaliya Cabdi Xaashi C/i, Madaxweyneyaasha maamul Goboleedya da Jubbaland, Galmudug, Puntland, Culimo, iyo Ehelada Marxuumka.\nDhammaan Mas’uuliyada ka qeyb galay Aaska Madaxweynihii hore ee Puntland Maxa med Cabdi Xaashi ayaa waxaa ay dhamaant ood tacsi u rideen Ehelada Marxuum ka, sidoo kalena Alle uga baryay inuu Janada ka waraa biyo.\nMaxamed Cabdi Xaashi ayaa ku geeriyood ay M/Nayrobi dalka Kenya, isagoo kaalin mug leh ka soo qaatay aas-aaska D/G/Puntland, isa ga oo noqday Madaxweynihii 2-aad iyo sidoo kale Madaxweyne Ku-xigeenkii ugu horeeyey ee hoggaamiya dowlad-goboleedkaasi.\nMareykanka oo ka hadlay diyaaraddii Dorra ad ku soo dhacday Beledweyne\nSafaaradda Mareykanka uu ku leeyahay So omaaliya ayaa war ka soo saaray diyaaraddii Dorraad ku bur burtay M/Beledweyne ee xar unta G/Hiiraan. Warkanka ka soo baxay xafiis ka Safaaradda Mareykanka ayaa waxaa lagu sheegay in nasiib darro ay ahayd soo dhicit aankii ay soo dhacday diyaara dda\nSidoo kale waxaa lagu sheeg ay in Mareykanku uu ku faraxs an yahay in shilkaasi diyaarad eed aysan ka dhalan khasaare nafeed isla markaasina waxaa loogu mahadcel iyay dadkii ka qayb qaatay badbaadinta shaqa alihii diyaaradda saarnaa. Diyaaradda shilka gashay ayaa waxaa la sheegay inay saarnaay een raashin gar gaar ah oo ka timid D/areykan ka si uu ugu caawiyo Shacabka Somaliyeed.\nUgu dambeyntii qoraalka ayaa waxaa lagu sheegay in Mareykanku uu marwalba garab ta gan yahay dhammaan Shacabka iyo DFSdhin ac walbana uu ka taageeri doono.\nDowladda Soomaaliya oo Wafdi xaqiiqo raa din ah u direysa Beledweyne


Maamulka Yahuudda oo doonaya in uu xiriir layeesho dalka ay ku noolyihiin Muslimiinta ugu badan caalamka. – Somalimirror.net\nXarunta caalamiga ah ee nooleynta xusuusta maxraqadii Bad Fashiim, fadhigiisuna yahay magaalada barakeysan ee Al-Qudus ee kujirta gumeysiga maamulka Yahuudda ayaa ku guuleystay in matxafkii ugu horeeyey ee lagu keydiyo xusuusta gumaadkaas hirgeliyaan bishii Janaury ee sanadkan 2022-da, waxayna ka fureen wadanka Indonesia.\nDadka Yahuudda ah ee tallaabadan qaaday waxay sheegeen iney tahay mid ay ku taxadinayaan neceybka ay muslimiinta u qabaan dadka Yahuudda, tusaanna sida Yahuuddu xilligan la joogo galaangal ballaaran ugu leedahay dalalka caalamka Islaamka.\nWaxay kaloo ku doodayaan dadka Yahuudda ah in tallaabadan ay tahay mid sidoo kale ay ku burinayaan riwaayaadka dadka qaar ee shakiga ka muujinaya waxa loogu yeero Holokost, oo ah xasuuq la sheegey in Naaziyiintii Hetler u geysteen dadka Yahuudda.\nTodobaad kadib markii Yahuuddu matxafkan ka fureen dalka Idonesia, waxay jamaacaadka islaamiga ah ee ka dhisan Indonesia billaabeen olole ay ku dalbanayaan in lagu xiro mataxafkan Yahuuddu leedahay.\nUrurka Baraaruga Culimada oo ah urur ka dhisan dalka Indonesia ayaa ku baaqay in gebi ahaanba irdaha la isugu laabo matxafkan, iyagoo sheegay in tallaabada lagu furey ay tahay mid gogol xaar u ah isku deyga Yahuudda ee la xiriira iney xiriir toos ah laa yeeshaan dalka ugu weyn, kuna noolyihiin muslimiinta ugu badan caalamka oo ah Indonesia.\nHorey wuxuu maamulka Yahuuddu u sheegey iney aad ugu rajo weynyihiin in Indonesia ay raacdo tareenka dowladaha sida muuqata u caadiyeeyey xiriirka ay la leeyihiin Yahuudda, wufuud ka socotay Jakarta ayaana tagay Talla’biib, iyagoo ku doodaya in Yahuudda ay ka faa’ideysanayaan culuumta la xiriirta majaalaatka caafimaadka, beeraha iyo Technology-yada.\nMarka tani ma waxay ka dhigantahay in Yahuuddu qarka u saaranyihiin iney gaaraan damacadooda la xiriira xiriir ay la yeeshaan Indonesia, dalkaasna ku daraan liiska dowladaha sida muuqata ula macaamila maamulka Yahuudda ee dhibaatada ku haya muslimiinta Filastiin?.\nMarka laga hadlayo xiriirka u dhexeeya dowladda Indonesia iyo madaxda maamulka Yahuudda wuxuu soo billaabanayaa waxyar kadib markii Yahuuddu xooga ku qabsadeen dhulka Filastiin, xiriirkaas ayaana ahaa mid kooban illaa talada dalka Indonesia uu la wareegay madaxweynihii Muxamad Soohaarto, markas oo ay Jakarta qaaday tallaabooyin waaweyn, oo ay kamid ahayd in Yahuudda ay la saxiixdeen heshiisyo qarsoodi oo xaga milliteriga ah.\nTodobaatameeyadii illaa sideetameeyadii, waxay dowladda Indonesisa hub kala duwan ka iibsatay kayaanka Yahuudda ee gumeysiga ku heysta Filastiin, waxaa intaa sii\ndheer in ciidamo ka socda Indonesia ay aadeen dhulka Filastiin, iyagoo tababar milliteri ka helaya saraakiisha Yahuudda.\nMarka laga hadlayo iskaashiga xaga Dhaqaalaha, waxay ku ekeyd markii hore in Indonesia ay u dhoofiso Yahuudda waxyaabo badan oo la beerto sida saliida qumbaha, Alwaaxda iyo waraaqaha, iyadoo taa bedelkeeda Yahuudda kaga faaideysan jirtey xaga xaga Technology-yada.\nMarka laga hadlayo ballaarinta xiriirka u dhexeeyay Yahuudda iyo Indonesia, wuxuu suuragalay waqtigii uu talada dalkaas joogay ninka lagu magacaabo Cabdi-Raxmaan Waxiid, kaasoo lagu tilmaamo inuu ahaa nin aad ugu dadaalay sidii loo caadiyeyn lahaa xiriirka rasmiga ah ee u dhexeeya Yahuudda iyo dalka Indoneisa.\nInkastoo mucaarado xoogan oo gudaha uu la kulmey, taasoo fikraddii caadiyeynta xiriirka muuqda dhulka ku aastey, hadana waxaa xilligiisa si joogta ah u dhacayay kulamo qarsoodi ah oo dhexmarayay madaxda maamulka Yahuudda iyo dowladda Indonesia.\nYahuudda Indonesiyaanka ah oo tiradoodu yartahay ayaa aad uga shaqeeyay sidii la isugu xiri lahaa madaxda Yahuudda iyo kuwa dalka Indoneisa,\nYahuudi Indoesian ah oo lagu magacaabo Binyamin oo wax ku baranayay dhulka Filastiin ayaa madaxweyne Waxiid wuxuu ka heley ogolaansho ah inuu hirgeliyo gudiga isku xirka Yahuudda iyo Indonesia oo magaciisa loo soo gaabiyo IIPAC.\nGudigan waxaa la aas-aasey sanadkii 2002-da, waxaana xubin ka noqday ugu yaraan 4450 xubnood oo isuga jira dad Yahuud ah iyo kuwa kasoo jeeda dalka Indonesia.\nInkastoo dowladda Indonesia ay culees saareysay xiriir ganacsi oo toos loola yeesho maamulka Yahuudda, maadaama dowlad aan looga aqoonsaneyn dalka, hadana waxaa sanadkii 2009-ka magaalada Talla’biib looga dhawaaqay Rugta gacanasiga ee Yahuudda iyo Indonesia, iyadoo ujeedadu tahay in lasii xoojiyo is dhaafsiga dhaqaalaha ee Yahuudda iyo dalka Indonesia.\nQiimeyn la sameeyey sanadkii 2008-da waxaa lagu ogaaday in isdhaafsiga ganacsi ee Yahuudda iyo Indoneisa uu gaarey 100 malyan oo dollar, masuuliyiinta Talla’biib ayaa dhowrjeer waxay kala hadleen madaxda Indonesia iney hoos u dhigan qiiimaha Vizaha la siiyo dadka Yahuudda oo u dhigma 800 oo dollar, si loo xoojiyo dalxiisayaasha Yahuudda ee imaanaya dalka Indonesia.\nInkastoo laga yaabo in mowjadaha caadiyeynta xiriirka ee dowlado carbeed qaarkood la gaareen Yahuudda uu madaxda Yahuudda u muujiyay suurtagalnimada in Indonesia lagu soo daro tareenka Caadiyeynta xiriirka, hadana isku dayadaas ma ahan kuwa hadda soo billowday, waaya fog ayayna isku dayeen madaxda Yahuudda iney ku qanciyaan madaxda Indonesia in si muuqata oo cad ay u ogolaadaan xiriir rasmi ah oo ay yeeshaan Yahuudda iyo Indonosia.\nInkastoo Indonesia aaney si rasmi ah u ogolaan arinkaas, oo ay door bidey in sifo aan rasmi ahayn ama muquan ula tacaamusho Yahuudda, hadana madaxda Yahuudda waxay had iyo goor soo celceliyaan isku dayadaas, iyagoo doonaya in haddii ay ku guuleytaan xiriirka Indoneisa oo ah dalka ugu badan ee ay ku noolyihiin dad muslimiin ah, ay mugdi geliyaan aragtida xaqiiqda ku saleysan ee ah in muslimiintu necebyihiin Yahuudda, aqoonsaneynna iney iyagu leeyihiin dhulka Filastiin.\nYahuudda ayaa ku dadaalaya in jawaanibta uu ka liito dalka Indenosisa ay kusoo jiitaan, si ay xiriir muuqata ula yeeshaan kayaanka Yahuudda, Radiyaha Yahuudda ayaa bishii Janaury wuxu baahiyay warbixin la xiriirta in Talla’biib ay soo gaareen wafdi caafimaad oo ka socda dalka Indonesia, kuwaasoo madaxda Yahuudda kala Hadley qaababka looga hortagi karo cudurka saf mareenka ah ee Corona virus.\nInkastoo ay beenisay dowladda Indonesia warbixintaas, hadana waxaa iska cad in booqashadu jirto, sidoo kalena Indonesia ay ka liidato xaga caafimaadka, taasoo ku riixeysa iney la tacaamusho cid weliba oo ay kaga faa’ideysan karto dhankaas oo ay kamid yihiin Yahuuda dhul boobka ah.\nMarka laga yimaado xaga caafimaadka, waxay Yahuuddu isku dayayaan iney Indonesia kusoo jiitaan jaanibka Tamarta iyo korontada, maadaama Yahuudu heystaan qalabyo sahli kara in si fudud lagu gaaro ilaha dhaqaale ee naftada.\nIskaashiga xaga beeraha ayaa lagu tiriyaa mid kamid ah majalaaatka muuqda ee ay Yahuudu ku faanaan, lana leeyihiin dalka Indoneisa, warbaahinta Yahuudda ayaa mudooyinkii u dambeeyey waxay sheegeen in masuuliyiin katirsan Yahuudda iyo Indonesia ay kawada hadleen iskaashiga xaga wax soo saarka iyo badqabka cuntada, ninka doonaya inuu madaxtnimada dalka Indonesia isku soo sharxo sanadka 2024-ta ayaana Talla’biib u arka albaabka ay Jakarta u mari karto hagaajinta xiriirka kala dhexeeya dowladda Maraykanka.\n40% shaqaalaha dalka Indonesia waxay ka howlgalaan beeraha, taasoo muujineysa ahmiyadda wax soo saarka xaga beeraha uu ugu fadhiyo dhaqaala dalka, sidaas darteed baahidaas ayay isku dayeyaan Yahuudda iney uga faa’ideystaan madaxda dalka Indonesia.\nMaraykanka iyo dowlado carbeed qaarkood ayaa ku dhiiragelinaya Jakarta ineysan ka laba labeyn xiriir muuqda oo ay la yeelato Yahuudda, Antony Blinkin wasiirka arimaha dibadda ee Maraykanka ayaa booqasho u uku tagay Indonesia bartamihii Decembar sanadkii tagay waxay warbaahinta Maraykanku xaqiijiyeen inuu kala hadlay madaxda dalkaas sidii ay u caadiyeyn lahaayeen xiriirka kala dhexeeya Yahuudda.\nMaamulkii Trump ayaa laftiisa wuxuu aad isugu howley in wafdi ka socda dowladaha Asia oo ay kamid tahay Indonesia kasoo qeybgeliyo xafladda lagu saxiixayay heshiiskii Abraham ee Yahuudda lagu siinayay magaalada Al-Qudus, hase ahaatee sida muuqata waqtiga ayaana u saamixin iney arinkaas ka guul gaaraan.\nXilligaas, madaxda Indonesia ayaa codsaday in la ballaariyo xiriirka ganacsi ee ay la leeyihiin Maraykanka, si iyaguna tallaabo ugu qaadaan xaga caadiyeynta xiriirka Yahuudda, laakiin dhamaadkii waqtigii Trump waxaa istaagay wadahadalladii la xiriirey jaanibkaas.\nMaamulkii cusbaa ee Biden ayaa laftiisa wuxuu sii amba qaaday siyaasaddii Trump ee la xiriirtey in Yahuudda xulafo muuqata looga abuuro caalamka Islaamka, siyaasadda arimaha dibadda ee Washington ayaana hadda waxay kaalinta koowaad beegsaneysaa dalka Indonesia, marka laga hadlayo caadiyeynta xiriirka wadamada caalamka Islaamka la leeyihiin Yahuudda dhul boobka ah.\nImaaraatka Carabta oo safka hore kaga jira dowladaha carbeed ee caadiyeeyey xiriirka kala dhexeeya Yahuudda ayaa galaangal xaga maalgashiga iyo dhaqaalaha wuxuu ku leeyahay dalka Indoneisa, madaxweynaha dalkan ayaana Abuu Dubi wuxuu u arkaa saaxiib wanaagsan oo uu ku leeyahay Khaliijka.\nRajada ugu weyn ee uu qabo maamulka Yahuudda waa doorashooyinka madaxtnimada ee la filayo in dalka Indoenisa ka dhacaan sanadka 2024-ta, doorashadaas oo dadka ugu cad cad ay kamid yihiin dad u ololeynaya in la caadiyeeyo xiriirka Yahuudda.\nWaxay kaloo Yahuuddu rajo iyo ifafaalo ka arkaan ninka cusub ee loo dhiibay hogaaminta ururka baraaruga culimada ee ka jira dalka Indoneisa, ninka lagu magacaabo Yaxya Shaliil, kaasoo horey u booqday dhulka kujira gumeysiga Yahuudda, dhibna aan u arkin in lala macaamilo Yahuudda xooga ku heysato masjidul Aqsaa iyo dhulka barakeysan ee Filastiin.\nPrevious PostCiidamada Jabuuti oo lagu eedeeyay in ay gubeen guryo ay lahaayeen dad shacab ah.\nNext PostMidowga Afrika iyo hay’ado reergalbeed ah oo walaac ka muujiyay walxaha qarxa.


Qaramada Midoobe Oo Walaac Ka Muujisay Abooda Shabaabul Mujaahidiin. – Bogga Calamada.com\nQaramada Midoobe Oo Walaac Ka Muujisay Abooda Shabaabul Mujaahidiin.\nWarbixin kasoo baxday kooxda qaabilsan dabagalka cunaqabateynta saaraan Somalia iyo Eritrea ee loo yaqaan “Monitoring Groupâ€ ayaa si qota dheer uga hadashay xaalada dalka soomaaliya.\nMonitoring Group waxay sheegtay in xarakada Shabaabul Mujaahidiin ay halis ku tahay ammaanka dowladda Federaalka iyo danaha reergalbeedka ee dalka Soomaaliya.\nQ.Midoobe ayaa walaac ballaaran ka muujisay in galaangalka melleteri,midka siyaasadeed iyo midka dhaqaale ee xarakada Al Shabaab ay ku leedahay gudaha dalka Soomaaliya.\nWarbixinta oo la faafiyay maalintii jimcaha waxay si kulul u weerartay dowladda Federaalka oo ay sheegtay in musuq maasuq iyo wax isdaba marin ay ragaadisay dhammaan howlihii beesha caalamka u igmatay kooxda taakta daran ee fadhigeedu yahay magaalada Muqdisho.\nMonitoring Group waxay soo hadal qaaday weeraradii halyaynimo ee ciidamada shabaabul Mujaahidiin ku qaadeen saldhigyo ciidamada AMISOM iyo Itoobiya ay ku lahaayeen gobollo dhaca Koonfurta iyo bartamaha dalka Soomaalida sida weeraradii Leego, Janaale iyo Ceel-cadde.\nWarbixinta oo lagu wareystay khubarro reergalbeedah ayaa banaanka soo dhigaysa tabardarrida maleeshiyaadka DF-ka oo aan wax mushaaraad ah qaadan.\n“dhaq dhaqaqa xagjirka Al Shabaab wali waa awood halis ku ah ammaanka soomaaliya, ciidanka qaranka soomaaliya ma guuleysan oo musuq maasuq ayaa ragaadiyayâ€ayaa lagu yiri warbixinta.\nQ.Midoobe waxay warbixinteeda kusoo hadal qaaday in duqeymaha ay mareykanku ka fuliyaan soomaaliya ee lagu dilay hoggaamiyaal katirsan xarakada Al Shabaab aanay wax saameyn ah ku yeelan habsami u socodka maamullada islaamiga ah iyo dagaalka lagula jiro ciidamada shisheeye.\nWarbixinta ayaa tusaale usoo qaadanaysa in xarakada Al Shabaab ay heshay walxaha qarxa oo awood sare leh islamarkaana ay ku weerartay saldhigyo ciidan iyo hoteello kuyaal magaalada caasimadda ah ee Muqdisho.\n“iyadoo beesha caalamka ay kaalmo ballaaran ku bixiso ciidanka qaranka soomaaliya hadane waa sii burburayaa oo ma awoodo hanashada ammaanka dalkaâ€ ayaa lagu yiri warbixinta.\nMonitoring Group waxay xaqiijisay in agabyo melleteri oo dowlado reergalbeed ah ugu deeqeen dowlada Federaalka soomaaliya la musuq maasuqay oo aan la ogeyn halka la marsiiyay, tusaale ahaan ciidanka DF-ka ma awoodaan in ay xajistaan deegaanada iyo magaalooyinka ay ka baxaan ciidamada AMISOM sababa la xiriira iyagoo aan heysan mushaar joogta ah iyo saad melleteri sida ay ku dooday warbixinta cusub ee UN-ka kasoo baxday.\nDhinaca kale Q.Midoobe ayaa soo hadal qaadday in xarakada Al Shabaab ay dhaqaale ballaaran ka hesho bulshada soomaalida islamarkaana dhaqaalahaasi ay si wanaagsan uga faaâ€™iidaysato oo ay ku maarayso dagaalka ay kula jirto ciidamada shisheeye ee dalka kusoo duulay.\nMonitoring Group ayaa warbixinteeda sanadlaha ah uga dardaar wariysay sii xoogeysashada shabaabul Mujaahidiin iyo musuq maasuqa dilooday kooxda Villa Somalia ee kaba qaadka u ah dowladaha shisheeye ee dalka kusoo duulay.\nHalkan ka akhri Warbixinta Monitorning Group


Ma Joogaan Magaaladan Hablo Guur Doon Ahi - Xogside-news Xogside\nHome WARARKA CAALAMKA Ma Joogaan Magaaladan Hablo Guur Doon Ahi\nMa Joogaan Magaaladan Hablo Guur Doon Ahi\nAwsomlu waa tuulo ku taalla dhinaca koonfureed ee Turkiga, Muddo 9 sano magaaladan laguma qaban xaflad aroos, iyadoo magaaladan wakhtigaa dadka degan ay ka mid yihiin 25 dhalinyaro ah oo aan weli guursan.\nDhalinyaradan ayaa aad u xiisaynaysa inay guursadaan, laakiin hablihii magaalada degenaa ayaan doonayn guurkooda maxaa yeelay habluhu ma jecla inay tuuladan Miyiga ah ku sii noolaadaan. Mid kasta marka ay korto ayay iskaga tagtaa iyadoo u wareegta magaalooyinka waaweyn ee dalka, halkaasi oo ka casrisan.\nDhalinyaradaasi oo ay taageerayaan dadka xaasaska ah ee magaalada ayaa sameeyay mudahaarad ay arinkaasi ku muujinayaan si loo ogaado dhibtaada guurka la’aanta haysta. Madaxda tuuladan oo lagu magacaabo Mustafe Bashibilan ayaa xaqiiyay inay tuuladan hadda ku nool yihiin 233 qof oo 25 ka mid ahi ay yihiin dhalinyaro doobab ah kuwaasi oo da’doodu u dhaxayso 25-45. Madaxa tuulada ayaa intaasi ku daray in aan magalada aanay ka jirin dhibaato kale , iyadoo wakhtigii aroos lagu qabto ugu danbaysay ay ahayd muddo 9 sano ka hor ah.\nPrevious articleWasaaradda Deegaanka Ee Gobolka Sool Oo Dib U Furtay Seeraha Dooxada Xudun\nNext articleFeedhkii Taariikhda Galay (Historic Boxing)


Home Wararka Kulan caawa ka dhacay hoyga RW Kheyre aya lagu amray Taliska CXDS...\nKulan caawa ka dhacay hoyga RW Kheyre aya lagu amray Taliska CXDS in ay soo xiraan Sheekh Shaakir.\nRW Xasan Cali Kheyre aya caawa gurigiisa ku qabtay shir looga hadlay xaaladda amni ee magaalada Dhuusamareeb, kaddib markii ciidamo ka tirsan kuwa dowladda federaalka ee ku sugan magaalada Dhuusamareeb ay rasaaseeyeen madaxa xukuumadda Galmudug Sheikh Maxamed Shakir Cali Xasan fiidnimadii caawa aya waxaa ka dhashay xiisad hor leh oo u dhexeysa ciidamda dowladda iyo kuwa Ahlu Sunna.\nRW Kheyre aya waxaa kulankii caawa ku wehliyay Taliyaha CXDS Gen. Odawaa, Taliyaha Ciidanka Booliska Gobolka Banaadir Saadaq Jooh, Xildhibaan Xuseen Idow, Senator Dhegdheer, Wasiir Ku xigeenka Wasaaradda Arrimaha Gudaha iyo dhowr xildhibaan oo ka tirsan laba gole.\nShirka ayaa looga arrinsaday sidii laga yeeli lahaa xaaladda ka dhalatay kaddib markii ciidamada Ahlu Sunna ay caawa la wareegeen dhammaan garoonka diyaaradaha, xarunta doorashada iyo Madaxtooyada Dhuusamareeb.\nRW Kheyre aya amar ku bixiyay in la soo xiro Sheekh Shaakir, waxaana loo xil saaray Gen. Odawaa iyo Gen Qooje Dagaari.\nWaxaa faraha ka baxay xaaladda amni ee Dhuusamareeb waxaana shacabka magaalada oo la hadlay Muqdisho Online ay u sheegeen in magaalada ay ka jirto cabsi fara badan oo laga qabo in uu dagaal ka dhaco magaalada maalmaha soo socda.\nCiidanka dowladda ay geeysay magaalada aya bilaabay in aay iibiyaan hubkooda sida ay goob joogayaal u sheegeen Muqdisho Online.


DFS oo ka hadashay heshiiska la dhex dhigay beelaha Habar-Gidir & Biyamaal - Caasimada Online\nHome Warar DFS oo ka hadashay heshiiska la dhex dhigay beelaha Habar-Gidir & Biyamaal\nDFS oo ka hadashay heshiiska la dhex dhigay beelaha Habar-Gidir & Biyamaal\nAfgooye (Caasimada Online) Dowladda Soomaaliya ayaa ka hadashay heshiis la dhex dhigay beelaha Habar-gidir iyo Biyamaal.kuwaasoo ku dagaalamay deeganno hoos-taga gobalka Shabeellaha Hoose.\nSiihayaha xilka wasiirka gaashandhigga Soomaaliya, Cabdixakiin Xaaji Maxamuud Fiqi oo la hadlay VOA ayaa sheegay in ay ku rajo weyn yihiin hirgalinta heshiiska labada dhinac ay shaley gaaren.\nWuxuu sheegay in labada ciidan la kala geeyay deegannada Carbiska iyo Ceel-Jaale oo dhammaan ka tirsan gobalka Shabeellaha Hoose.\nWasiirka ayaa sidoo kale sheegay in maanta oo Isniin ah ay hirgalin doonaan siddii gobalka looga qaadi lahaa isbaarooyinka yaala oo lagu qaado lacago baad ah.\n“Sheley ayaan gobalka nimid, waxaana aan kala qaadnay ciidamadii dagaalamay, waxaa maanta hirgalin doonaa qajiga labaad oo ah in aan la dagaallanno kooxaha isbaarooyinka u yaalaan arrintaas waa ay soo noqnoqotay 22-kii sanno ee la soo dhaafay, balse sida uu madaxweynaha uu sheegay askari la arko isagoo isbaaro dhiganaya waa la tooganayaa, dowladda waxaa ka go’an in ay la dagaalanto oo ay gacan bir ah ku qabato kooxahaas” ayuu yiri.\nWasiirka ayaa la weydiiyay dagaal shaley ciidamo ka wada tirsan dowladda ku dhex maray Xaafadda Mukayga ee degmada Afgooye, wuxuuna sheegay in la isku qabsaday bar control oo lacago baad ah looga qaado baabuurta dadweynaha mana yeeli doono ayuu yiri.


DEG DEG:- Ciidanka Somaliland oo xabsiga u taxaabay seddax qof oo ka mid ah urur diimeed cusub – Bulshoweyn Online | Your Source Of News And Entertainment\nDEG DEG:- Ciidanka Somaliland oo xabsiga u taxaabay seddax qof oo ka mid ah urur diimeed cusub\nWararka naga soo gaaraya magaalada Hargeysa ee maamulka Somaliland ayaa waxay sheegayaan in ciidanka booliska maamulkaasi ay goordhaw xabsiga u taxaabeen seddax qof oo ka mid ah koox diimeed la magac baxay “Al-Saaddicuuna Bil Xaq”.\nKooxdaan “Al-Saaddicuuna Bil Xaq” ayaa toddobaadkii hore looga dhawaaqay dalalka Masar, Soomaaliya, Kuweyt iyo Liibiya, waxaana lagu eedeeyay inay yihiin koox takfiir ah oo gaaleysiisa dadka muslimiinta ah.\nTaliyaha ciidanka booliska ee maamulka Somaliland C/laahi Fadal Iimaan oo warbaahinta la hadlay ayaa sheegay in dadkaan lasoo xiray kadib amar kasoo baxay maxkamadda maamulkaasi.\nWuxuu taliyaha sheegay in dhawaan dadkaasi maxkamad lasoo taagi doonno, si wax looga weydiiyo howlaha ay ku guddo jireen.\nDhinaca kale, culimadda Soomaaliyeed oo maanta shir jaraa’id ku qabtay magaalada Muqdisho ayaa digniin kasoo saaray urur diimeedkaan cusub, iyagoona ku baaqay in kooxdaan aan lagu kadsoomin islamarkaana laga digtoonaado.\nSidoo kale, culimadda ayaa waxay sheegeen in kooxdaan ay yihiin qeyb ka mid ah firqada “Takfiirka” oo meelo badan oo caalamka ah ka jirta, iyagoona sheegay inay sanadihii lixdameeyadii kasoo aas-aasmeen xabsiyada dalka Masar, kadibna ay soo galeen meelo badan oo ka mid ah Soomaaliya.


Qubeys la’aan sababtay furriin iyo ubad la’aanta qoys dhisnaa 10 sanno - Caasimada Online\nHome Warar Qubeys la’aan sababtay furriin iyo ubad la’aanta qoys dhisnaa 10 sanno\nQubeys la’aan sababtay furriin iyo ubad la’aanta qoys dhisnaa 10 sanno\nTaipei (Caasimada Online) – Nin u dhashay dalka Taiwan ayaa dhowaan furay xaaskiisa ka dib markii uu ogaaday inay sannadkiiba hal jeer meyrato.\nNinkaan oo aan la magac dhabin ayaa xaaskiisa oo ku caan ah naaneysta Lin ku furay Maxkamadda New Taipei City District Court, maadaama qubeys la’aanteedu ay sababtay in aysan wax caruur u dhalin muddo 10 sanno ah oo ay labadoodu isqabeen.\nLin ayaa sidoo kale lagu eedeeyey in aysan dhaqin timaheeda ama aysan caddaysan ilkaheeda.\nNafaafadda Lin ayaa noqotay mid su’aal laga keeni karo maadaama ay Isbuuciiba mar qubeysan jirtay markii ay la haasaaweysay seygeeda.\nSidoo kale nolosha lammaanahaan ayey arrintaani saameyn ku yeelatay, maadaama ay sannadkiiba keliya hal jeer galmo sameeyaan, taasoo malaha sabab u ah caruur la’aanta heysata inkastoo ay muddo dheer isqabaan.


10 Meelaha u Music Lyrics Free\nQof kasta oo aduunka jecel yahay music. Farqiga been ku sifayn ee muusikada ay jecel yihiin. Music lyrics waa muhiim in la fahmo iyo heesta si fiican u yaqaanaan. Oo dhan muusikada tuma iyo nimankii gabayaaga ahaa baahan lyrics of heesta. Horaantii waxay ahayd hawl adag, laakiin hadda. Iyadoo horumarinta internet iyo technology waxaa jira tiro badan oo ka mid ah website-yada kuwaas oo ku siin kara lyrics of kasta oo song adduunka. Dhammaan waxa aad u baahan tahay inaad samayso waa ku qor magaca song ama keyword habboon iyo baadhaan, waayo. Halkan waxa ku jira 10 goobood oo si aad u hesho ka lyrics of kasta oo song.\n2. Lyrics Forbes ayaa\n3. Song Hees\n6. Raadi music by lyrics\nWaa website aad u wanaagsan in la helo lyrics heli karaa internet-ka ayaa maanta goobidda lyrics of heesaha. Waxaa la aasaasay sanadkii 1997, waxaana uu leeyahay mid ka mid ah lyrics tayo leh ururinta ugu fiican oo aan qalad kasta. Waa gole weyn oo halkaas ku caashaqi jiray music wadaagaan xaraaradda muusiga.\n1. website waxaa warbixin joogta ah maalin kasta.\n3. Waa xayaysiinta lacag la'aan ah taas oo ka mid ah website-ka ugu fiican lyrics ka dhigaa.\n2. Marka goobta ka fura, geli erayga muhiimka ah ama magaca heesta in bar raadinta iyo guji 'Search' doorasho.\n2. Lyrics xukun jecel\nWaa website aad u weyn u helidda lyrics lacag la'aan ah. Waxay leedahay ururinta weyn ee lyrics iyo bixisaa lyrics kuwaas oo aan lahayn wax qalad. Webpage waxay leedahay interface fudud oo fiican oo aad u wanaagsan oo user saaxiibtinimo ka dhigaa.\n1. Waxay leedahay ururinta badan oo baadi lyrics lacag la'aan ah.\n2. Waxaa qoreysa lyrics sare qiimeeyo by users ee qaybihiisa oo uu leeyahay fursad ay baadhaan lyrics kala ah heesaha.\n1. bogga internetka waa mid fudud la kala duwan raadinta icon.\n2. Waxaa jira xayeysiis lahayn.\n3. Waxay kuu ogolaanaysaa inaad soo gudbiso lyrics.\n1. tallaabo raadinta waa xoogaa gaabis ah marka loo eego goobaha kale.\n2. Marka page ka fura, geli erayga muhiimka ah ama magaca heesta in bar raadinta iyo guji 'Search' doorasho.\n4. Marka aad riix magaca heesta, webpage cusub oo laga furay oo leh lyrics of heesta. Wixii tusaale ahaan haddii aad guji 'One jacaylka lyrics' song by artist Bob Marley.\n3. Song Lyrics - Ogow erayada\nWaa mid ka mid ah website-ka ugu caansan lyrics heli karaa internet-ka. Waxa kale oo ay kooxaha lyrics sida ay fanaaniinta, qaybaha, trending sare, caanka ah ee jeer oo dhan iwm taasoo u fududaynaysa user si ay u baadhaan haddii ay dhacdo iyagu ma ay yaqaaniin magaca heesta si sax ah.\n1. website waxaa si xoogan wax yar ka raran ay sabab u tahay sifooyinka kor ku xusan taasoo ka dhigaysa in ay xoogaa gaabis ah.\n2. Marka website ka fura, geli erayga muhiimka ah ama magaca heesta in bar raadinta iyo guji 'Search' doorasho.\nWaa goob aad u wanaagsan oo soo degsado lyrics lacag la'aan ah. Waxay leedahay database sii kordhaysa ee songs oolna ah dhammaan qaybaha, xilliyada iyo fanaaniinta. Waxa uu updated 24x7 oo halkan waa hab aad u wanaagsan oo ah helitaanka lyrics.\n1. Waxaa la updated 24x7 oo uu leeyahay lyrics of dhow heesaha oo dhan.\n2. Waxa kale oo ay muujinaysaa news music sare in ay yihiin trending adduunka.\n1. Waxay leedahay bar ah raadinta aad u nadiif ah oo la arki karo meesha aad ka geli karto magacaaga song ama hadalka la xiriira ee muhiimka ah.\n2. jawaab raadinta waa mid aad u degdeg ah.\n1. Sababo la xiriira qaababka sida trending news iwm goobta waa la yara si xoogan ku raran yihiin.\n3. tusaale ahaan aad ku qor 'One jacayl' in bar raadinta iyo guji 'Raadi xulashada'. Haddii sidaa la sameeyo waxa ay keentey in furitaanka bog la natiijooyinka raadinta ee heesaha oo dhan, isagoo ka mid jecel in. Guji link aad rabto.\nLyricServer.com waa hawgal ah oo online ah Hawl-wadeenada Technology Corporation, taasoo keentay bixiyaha content internet ah oo maamula badan oo Hanuuniyaa online caanka ah ee danaha kala duwan. Waa goob caan ah halka aad ka heli kartaa lyrics of dhow heesaha oo dhan.\n1. website waa mid aad u degdeg ah.\n2. website waa heer sare ah oo lagu kalsoonaan karo sida waxa uu u adeegsanayaa servers degdeg ah Linux.\n1. homepage ee website-ka waa ka fudud yahay oo ka dhigaysa in sumacadiisii.\n6. Hel music by lyrics\nWaa website-ka ugu fudud loogu helo lyrics of kasta oo song adduunka. Marka baadhay, waxay ku siinaysaa links ugu fiican halkaas oo aad ka heli karto lyrics sida aad u jeclaystay. Waa arrin aad u degdeg ah oo uu leeyahay homepage ugu fudud.\n1. siinaysaa natiijooyin aad sax u ah xiriirka wanaagsan ee la heli karo.\n1. Waxay leedahay ururinta badan oo lyrics maadaama ay xiriir u lyrics ka websites kale ay dhacdo, ma heli karaa ay server u gaar ah.\n2. Waxa uu leeyahay waqti jawaab si dhakhso ah.\n1. Sababo la mid aad u fudud homepage kaasi oo aan lahayn wax kala doorashooyin kale, waxay u ekaan kartaa sumacadiisii in badan oo ka mid ah dadka isticmaala.\n4. Marka aad riix magaca heesta, webpage cusub oo laga furay oo leh lyrics of heesta.\nWaa mid ka mid ah website-ka ugu fiican ee laga heli karo internet-ka maanta. Waxay kuu ogolaanaysaa inaad si shakhsi ah ka heli lyrics by email iyo sidoo kale soo gudbiyaan lyrics ah. Waxay leedahay homepage aad u hufan oo fudud oo uu leeyahay ururinta badan oo lyrics.\n1. Markii ugu jawaab website-ka waa mid aad u dhakhso ah maadaama ay aad u khafiif ah waxaa ku raran yihiin.\n1. xayeysiis yar ayaa lagu arkay goobta taasoo jeer diiqayo.\nWaa website-ka lyrics ugu caansan ee abid ama baad u odhan kartaa website-ka ugu fiican ilaa taariikhda u helidda lyrics. Waxa hareeraha leeyahay dhamaan lyrics of heesaha oo dhan adduunka oo la updated marar badan maalin kasta.\n2. Waxay leedahay ururinta ugu weyn ee lyrics marka la barbar dhigo wax websites kale.\n1. wakhtiga jawaab raadinta waxaa si dhakhso ah marka la barbar dhigo websites lyrics.\nWaa website aad u wanaagsan heli karaa internet-ka ayaa maanta goobidda lyrics of heesaha. Bogga internetka ee loo abuuray oo camira arday injineernimada sanadkii saddexaad iyo noqdo maalin caanka ahaa ee maalintii. Waxaa la hagaajiyaa gaadidka si joogto ah hagaagtay.\n2. Waxa ay muujinaysaa sare baaritaan 5 lyrics in homepage iyo sidoo kale waxa uu fursad ay u arkaan maalin walba ugu sareeya 50 baaritaan.\n3. Waxaa xitaa kuu ogolaanaya in aad ku darto lyrics oo aad shakhsi ahaan codsan kartaa lyrics haddii aadan ka heli karto lyrics ee website-ka.\n2. Marka jawaabta raadinta waa mid aad u degdeg ah.\n1. homepage ee website-ka ma soo jiidasho leh in dadka isticmaala ay.\n4. Marka aad riix magaca heesta, webpage cusub oo laga furay oo leh lyrics of heesta. Wixii tusaale ahaan haddii aad guji 'Cidna ma ay jacayl'.\nWaa mid ka mid ah kuwa ugu wanaagsan websites lyric heli karaa internet-ka maanta. Iyadoo homepage aad u fiican oo fudud, waxa ma aha in culus oo mana aad caajis. Tani waxay aad u faa'iido badan.\n2. Waxa ay muujinaysaa in wararka la xiriira in ay music iyo sidoo kale qaybaha lyrics sida ay trending sare, farshaxan sare, albums iwm\n3. Waxa uu leeyahay interface user aad u soo jiidasho.\n1. Dad badan oo xayeysiis lagu arkay website-ka taas oo had iyo jeer diiqayo.\n> Resource > Music > 10 Goobaha Wixii Music Lyrics Free


Wednesday February 02, 2022 - 21:38:41 in Wararka by Xarunta Dhexe\nQaab dhismeedka jireed gaar ahaanna caloosha ka muuqata wasiirka shaqada iyo shaqaaleynta ee dalka Koonfur Afrika ayaa noqotay mid si weyn looga hadal hayo baraha bulshada. Hase yeeshee waxa si aan sax ahayn loogu sheegay in uu yahay wasiirka ciyaara\nQaab dhismeedka jireed gaar ahaanna caloosha ka muuqata wasiirka shaqada iyo shaqaaleynta ee dalka Koonfur Afrika ayaa noqotay mid si weyn looga hadal hayo baraha bulshada. Hase yeeshee waxa si aan sax ahayn loogu sheegay in uu yahay wasiirka ciyaaraha iyo jimicsiga Koonfur Afrika.\nBalse runta waxa ay ahayd in wasiirkakani magaciisu yahay Thembelani Waltermade Nxesi balse dadku ay u yaqaanniin 'Thulas Nxesi' waa siyaasi reer Koonfur Afrika ah oo ka tirsan xisbiga talada dalkaasi haya ee ANC.\nThulas oo ay da'diisu tahay 63 jir, 1-dii January, 1959-kii ayuu ku dhashay magaalada Matatiele ee dalka Koonfur Afrika.\nXagga aqoontana wuxuu seddex shahaado oo heer jaamacadeed ah uu ka qaatay jaamacadaha Fort Hare ee taariikhiga ah kuna taala gobolka Eastern Cape, iyo tan Witwatersrand ee Johannesburg iyo Jaamacadda South Afrika (UNISA) oo intuba dalkaasi ku yaalla.\nWuxuuna ka bartay culuunta fanka iyo waxbarashada oo heerar kala duwan ah.\nSawirka qabsaday Baraha Bulshada\nThulas hammigiisa siyaasadeed ee ugu horreyey wuxuu ka soo billaabay xilliyadii uu ardayga ahaa oo uu dhiganayey dugsiyada dhexe iyo sare isaga oo sida oo kale ahaa shaqsi u dhaqdhaqaaqa arrimaha bulshada wuxuuna ka mid noqday ururkii ardayda heer qaran ay ku bahoobeen ee SANSCO oo marki dambe loo baddalay AZASO.\n1985-kii wuxuu shaqadi macallinnimo ee ugu horreysay uu ka billaabay dugsiga sare ee Tembisa, oo ku yaalla gobolka Gauteng. 1985-1990-kiina wuxuu hormuud ka soo noqday waaxda arrimaha bulshada ee dugsigaasi.\nXIGASHADA SAWIRKA,WASIIR THULAS NXESI\nWasiir Thulas Nxesi oo khudbad jeedinaya\n1990-kii waxaa loo doortay jagada ku xigeenka xoghayaha guud ee ururka macallimiinta dimuqraadiga ee Koonfur Afrika (SADTU), isaga oo xilkaasi hayey ilaa iyo 2009-kii.\n2004-2009-kii wuxuu madaxweyne u ka soo noqday urur waxbarasho oo caalami ah oo ay xubno ka yihiiin in ka badan 30 malyan oo qof.\nMadaxweynihii ugu dambeeyey midab takoorkii Koonfur Afrika oo geeriyooday\n2009-kiina wuxuu noqday xubin baarlamaan oo ka tirsan barlamaanka dalka Koonfur Afrika isaga oo matalaya xisbiga ANC wuxuuna guddoomiye ka soo noqday guddiga iskaashiga iyo xiriirka caalamiga ee baarlamaanka.\n2010-kii Madaxweyne Jacob Zuma ayaa u magacaabay wasiir ku xigeenka horumarinta miyiga iyo dib u habeynta dhulka.\nXIGASHADA SAWIRKA,THULAS NXESI FACEBOOK\n7 sano kaddib oo ku beegneed 2017-kii waxaa loo magacaabay wasiirka ciyaaraha, sanad kaddibna wuxuu noqday wasiirka shaqooyinka bulshada.\nThulas Nxesi intii uu siyaasadda ku soo jiray waxyaabihii uu la kulmay waxaa ka mid ahaa safarki Israa'iil uu 2012-kii ka baaqday kaddib marki loo diiday fiisaha dal ku galka dalkaasi maadaamaa uu ninkani yahay nin si weyn u taageero qaddiyadda Falastiin.\nHadal haynta maxaa keenay?\nHaddaba wasiirka shaqada iyo shaqaaleynta ee dalka Koonfur Afrika Wasiirka hadal haynta baraha bulshada ka dhalatay waxay la xiriirtay in isaga oo ah wasiirka ciyaaraha dalkaasi inuu jirkiisana uu qabkaasi u yaallo.\nMuxuu yahay xeerka guurka dumarka ee muranka badan ka abuuray Koonfur Afrika?\nBalse arrinta meesha taalla ayaa waxay tahay wasiirkan ma aha wasiirka cayaaraha Koonfur Afrika balse xilka wasaaraddaasi wuxuu soo qabtay muddo saddex sana ah oo ah intu u dhaxeysay 2017-2019.\n2019-ka ilaa iyo haddana wuxuu hayaa xilka wasiirnimada wasaaradda shaqada iyo shaqaaleynta ee dalka Koonfur Afrika.\nHaddaba waa kumaa wasiirka ciyaaraha Koonfur Afrika ee ninkan lagu kahay?\nEmmanuel Nkosinathi oo loo yaqaanno "Nathi" ayaa ah wasiirka Cayaaraha, Fanka iyo Dhaqanka ee Koonfur Afrika. Wuxuuna xilkaasi qabtay wixii ka dambeeyey 30-ka May 2019-ka ilaa iyo haddana xilkaasi haya.\nWuxuuna xilka kala wareegay wasiirkii xilka kaga horreeyey Thembelani Waltermade Nxesi.\nXIGASHADA SAWIRKA,MINSTER NATHI FACEBOOK\n"Ma oggolaaneyno in dumarkeenna ay rag badan isla guursadaan"\nNathi wuxuu horay uu u soo qabtay xilalka ay ka midka yihiin Wasiirka wasaaradda Amniga iyo Badqabka, Wasaradda Booliska iyo Wasaaradda Fanka iyo Dhaqanka oo marki dambe ciyaaraha lagu daray.\nWasiirka ciyaarahana wuxuu si la mud ah Nxesi uuka soo jeeda xisbiga talada dalka Konfur Afrika haya ee ANC.\nWaa maxay calooshood u shaqeystayaasha uu Ruushku ku daad gureynayo Mali?


Soomaaliya oo Kaalinta u Hoosaysa Ka Gashay Diiwaanka Dalalka ay Fududahay Ka Ganacsigooda | WWW.JUBBALANDVOICE.COM\nPublished on January 18, 2020 by admin · No Comments\nWarbixin cusub oo uu soo saaray bangiga caalamka ayaa lagu cadeeyay in dalkeena Soomaaliya uu kaalinta 190aad ka galay baadhitaan lagu eegayay suura galnimada iyo fudaydka ay ganacsatadu hawlohooda ganacsi uga fushan karaan 190 kamid ah dalaka caalamka.\nDaraasadan ayuu bangigu ku eegaa bay’ada guud ee shaqo ee daka shuruucda ilaalinta hantida gaarka ah, helitaana ogolaanshooyinka ganacsiga daruuriga u ah, musuqa iyo saamaynta uu ku leeyahay ganacsatada iyo hawlohooda shaqo.\nXawaaraha intarneetka daka oo saamayn wayn ku leh ganacsiga ayaa kamid ah waxyaabaha lagu eegay daraasadan iyada oo isku celceliska xawaaraha intarneetka dalka lagu qiyaasay 2.4 MB sikin walba.\nWaxaa sidoo kale uu bangigu daraasadan ku sheegay in dalku uu kaalinta 180aad kaga jiro 180ka dal ee la daraaseeyay heerkooda musuq isaga oo helay 10 dhibcood oo kamid ah 100kii dhibcood ee lagu qiimaynayay.\nKaalinta uu dalku kaga jiro diiwaankan ayaan is badalin tan iyo sanadii 2014ka oo uu bangigu bilaabo in uu qiimeeyo duruufaha shaqo ee dalka ka taagan isla markaana barbar dhigo dalalka kale ee daraasadan qaybta ka ah.


War deg deg ah:Agaasime Idaacadeed oo lagu toogtey caawa magaalada Muqdisho – SBC\nWar deg deg ah:Agaasime Idaacadeed oo lagu toogtey caawa magaalada Muqdisho\nALLAHA u naxariistee Abuukar Max’ud Kadaf oo ahaa Agaasimihii Idaacadii Somaliweyn ee magaalada Muqdisho ayaa caawa xiliga bariga Afrika lagu diley magaalada Muqdisho, xili uu ku sugnaa kadinka hore ee gurigiisa oo ku yiil degmada Wadajir.\nMarxuumka ayaa dilkiisa waxaa geystey laba nin oo ku hubaysnaa baastooladu kuwaasi oo markii ay toogteen marxuumka goobta ka cararay, iyadoon la gareneyn haybtooda.\nAbuukar Max’ud Kadaf ayaa wuxuu ahaa agaasimaha Idaacada Somaliweyn oo iyadu aan shaqeyn tan iyo sanadkii 2010-kii ka dib markii qalabkeeda ay qaateen xoogagii Shabaabka ee ka talinayey deegaanka Idaacadaasi ku tiil ee degmada Shibis ee magaalada Muqdisho.\nLama oga ujeedada dhabta ah ee ka dambeysa dilka Marxuum Abuukar Max’ud Kadaf, waxaana la sheegay in ciidamada amaanka degmada Wadajir inay ku guuldareysteen soo qabashada dableydii dilkaasi geysatey, kuwaasi oo baxsadey ka hor intii aanay ciidamadu soo gaarin goobta dilku ka dhacay.\nDilkan ayaa ku soo beegmayaa iyadoo todobaadyo ka hor magaalada Muqdisho lagu toogtey Agaasimihii Idaacadii Shabeelle ee magaalada Muqdisho Marxuum Xasan Fantastic iyo waliba wariye Cabdisalaan Xiis oo ahaa wariyaha telefishinka Horn Cable.


DF oo ka hadashay dagaal ka socda gobolka Shabeelaha dhexe | KEYDMEDIA ONLINE\nDF oo ka hadashay dagaal ka socda gobolka Shabeelaha dhexe\nAfhayeenka ciidanka xoogga Gaashaanla Sare Cali Xaashi Cabdi ayaa ka warbixiyay dagaallo ka socda gobolka Shabeelaha dhexe oo u dhaxeeya ciidamda dowladda iyo kuwa ururka al-Shabaab.\nJOWHAR, Soomaaliya - Afhayeenka ciidanka xoogga Gaashaanla Sare Cali Xaashi Cabdi ayaa shir jaraa'id oo uu qabtay kaga hadlay dagaallo maalmihii lasoo dhaafay ka socday gobolka Shabeelaha dhexe oo u dhaxeeya ciidanka xoogga dalka iyo kuwa kooxda Al-Shabaab.\nAfhayeenku wuxuu sheegay in maalmihii lasoo dhaafay ay ka socdeen degaanno hoos taga Gobolka Shabeelaha dhexe dagaallo qaraar oo u dhaxeeya iyaga iyo kuwa kooxda Al-Shabaab, waxa uu sheegay in dagaalladaasi ay guulo kasoo hoyeen ciidanka xoogga dalka oo la wareegeen degaanno badan oo laga xoreeyay kooxda, isagoo isdoo kale xusay in ay jiraan khasaaro xooggan oo soo gaaray Al-Shabaab. Wuxuu qiray in dagallada ay socdaan weli, maalinkii labaadna ay galeen.\nDegaanada loo yaqaan Waaraxley, Cali fooldheere iyo Qurac-madoobe oo ah dhulk keyn ay ayuu hadda kasocdaa dagaalka sida uu sheegay afhayeenka, "Waxaa lagu dilay 17 dagaal-yahan oo ka tirsan kooxda nabad diidka Al-Shabaab, haddana dagaalka wuu socdaa, waxaana ka go'an ciidamada xoogga in ay cadawgaas ka xoreeyaan gobollada Soomaaliya oo dhan" ayuu yiri Gaashaanle Sare Cali Xaashi Cabdi oo ah afhayeenka ciidanka xoogga.\nAfhayeenku waxaa kale ee uu sheegay in ay jiraan hub lagala wareegay kooxda dagaalladii hore, balse dagaalka haatan ka socda ayuu sheegay in uu yahay mid ka socda dhul keyma ah, waxaana lagu garaacay hoobiye-yaal sida uu afhayeenku sheegay. "Dadka deggan degaannadaasi dagaalka ka socdo waa looga digay in ay ka fogaadaan meeshaas, maadaama hoobiyeyaal lagu garaacay dhulkuna uu yahay dhul keymo ah" ayuu intaas raaciyay.\nUgu dambeyntii wuxuu sheegay in dagaalka ay qeyb ka yihiin ciidamada xoogga dalka iyo ciidanka Booliska dowlad goboleedka Hirshabeelle, waxa uuna sheegay in ay gaareen guulo, isagoo xusay in dib laga soo sheegi doono tirada rasmiga ah ee khasaaraha gaaray kooxda, lana soo bandhigi doono hubka iyo meydadka kooxda.


Cali Yare Oo Si La Yaableh Uga Hadlay Imaanshaha » Axadle Wararka Maanta\nCali Yare oo si la yaableh uga hadlay imaanshaha\nMuqdisho (Axadle) – Guddoomiye ku xigeenka amniga iyo siyaasadda ee maamulka gobolka Banaadirm Cali Cabdi Wardheere (Cali Yare) ayaa si la yaab-leh uga hadlay safarka la-taliyaha amniga qaranka Fahad Yaasiin oo dib ugu soo laabtay Muqdisho.\nCali Yare oo wareysi siiyey Dalsan Tv ayaa shaaca ka qaaday in muddo kadib uu saaka aroortii hore dalka dib ugu soo laabtay Fahad Yaasiin oo ay wehliyaan saraakiil sar sare oo ka tirsan hay’adda NISA, wuxuuna tilmaamay in howlo shaqo ay u joogeen dalka dibadiisa.\nGuddoomiye ku xigeenka amniga ee gobolka Banaadir, sidoo kalena ka mid ah xubnaha aadka u taageero madaxweynaha muddo xileedkiisu dhammaaday ayaa tilmaamay in xilli munaasab ah, isla-markaana aad la wada sugayey Fahad uu dib ugu soo laabtay dalka.\nSidoo kale Cali Yare oo hadalkiisa ayaa intaasi kus ii daray in ay maanta uga dhigan tahay maalin aad u weyn oo farxad-leh, sida uu hadalka u dhigay.\n“Xilli munaasab ah oo runtii la wada sugayo oo baahi weyn loo qabo fir-fircoonidiisii, kartidiisii, talooyinkiisii iyo saameyntiisii, intaas oo dhan marka la’isku daro waxaan oran karaa maanta waa maalin weyn,” ayuu yiri Cali Yare.\nWaxa kale oo uu carabka ku dhuftay Cali Yare in tallabada xigta ay noqon doonto in la fuliyo awaamiirta kasoo baxda madaxweynaha muddo xileedkiisu dhammaaday ee Maxamed Cabdullaahi Farmaajo oo haatan khilaaf uu kala dhexeeyo Ra’iisul wasaaraha.\n“Talaabada xigta waxa ay noqoneysaa waddadii madaxweynuhu falo iyo awaamiirta madaxweynuhu bixiyo wadada koowaad ee la qaadaayo ayey noqon doontaa” ayuu raaciyey.\nSi kastaba, muddooyinkii la soo dhaafay Cali Yare ayaa weeraro dhanka afka ah si toos ugu qaadayey ra’iisul wasaaraha, isaga oo taageero weyn u muujinayo madaxweynaha muddo xileedkiisa uu dhammaaday oo uu qeyb ka ahaa ololihiisii doorashada ee sanadkii 2017-kii.


Madaxweynanimadu Soow Markii Reer Waqooyiga Maaha\nHoray baa siyaasiyiin hore sida C/Risaaq Xaaji Xuseen oo kale u sheegeen inay habboon tahay in qabiilooyinkii aan horay usoo arag madaxweynanimada lagu fiirsho. Aniga laftaydu maqaal aan horay u soo qoray ayaan ku iri: Soomaaliyeey Siilaanyo madaxweyne ma u dooranaa. Markaan Siilaanyo magacaabayey waxaan ka waday qof uun ka soo jeeda Waqooyiga Soomaaliya. Maaddaama aan Soomaali ahay waxaan xaq u leeyahay inaan fikrdayda ka dhiibto arrimaha Soomaaliya. Waxaan anigu soo jeedin lahaa ra’yi ahaan in nin ka soo jeeda Waqooyiga Soomaaliya madaxweyne Soomaaliya looga dhigo arrimahaan dartood:\nMidnimada Soomaaliya darteed.\nInaysan horay u soo arag oo ay wax tabanayaan.\nInay hadda yihiin maamul goboleedka ugu nabadda badan Soomaaliya.\nSidii horay loo sheegay waxaa meesha ka baxaya is-fiirsashada qabiilooyin waaweyn oo kale.\nIn dadka reer Waqooyiga ka socda ay intooda badan ka dhisan yihiin xagga aqoonta maaddiga kuwo hadda hor-boodaya qabiilooyinka kale. Ilayn meesha culumo ma joogtee.\nIn haddii ay Jabuuti ka dhabtahay inay Soomaaliya heshiiso waa inaysan ka soo gelin albaabka gadaale ee ay iridda hore kasoo gashaa; taasi waxay keenaysaa inay heshiiska iyo is-dhexgalka ka soo bilaawdo Waqooyiga Soomaaliya ilayn iyagaa dariska koowaad ahe. Si Ismaaciil Cumar Geelle khaladkiisii hore u saxo waa inuu hadda arrimahaas kor ku xusan dartood uu ku taageero mid ka mid ah ergada reer Waqooyigaa si uu madaxweyne Soomaaliyeed u noqdo. Waa sidaas sida Jibuuti ku kasban karto taageerada reer Waqooyiga iyo tan Soomaali weyn labadaba.\nSi reer Waqooyigu eedda noola qaybsadaan ilayn horaa Soomaali u tiri: nin xil qaaday eed qaad. Waxaa dhici karta inay harto sheekadii ahayd: Koonfur baa na duudsiday.\nHaddii magaalooyinka Koonfureed xasilooni laga waayo; madaxweynahaasi wuxuu awoodaa inuu Hargeysa ama meel kale la aado.\nDadku waxay indhaha ku hayeen Somaliland iyo Puntland. Nasiib darro waxaa laga niyad jabay tii Puntland markii kornaylku uu xoog ku korarsaday, shacabkii Puntland ay madaxa rogteen halka reer Waqooyigu ay u maareeeyeen si Soomaali oo dhan la yaabtay. Marka aaminaaddii loo hayey weli meesha kama bixin.\nSidoo kale C/Qaasim iyo maamulkiisii Carta meeshay iskula dhaceen waa la ogaa ilaa ay madaxa isla galeen ra’iisul wasaarayaashiisii iyo gudoomiyahiisii baarlamaankaba. Ma filayo inaan diyaar u nahay in hal god mar kale lanaka qaniino.\nUgu yaraan intaan ku warwareegi lahayn Amxaaro iyo wax la mid ah waxaa reer Waqooyigu awoodaan haddaynaan shisheeye dabo-orodki deyneyn inay tagaan fagaarayaal badan oo siyaasadda adduunka laga falkiyo sida London iyo Washington oo kale. Sidoo kale reer Waqooyiga qaarkood waxay xiriir fiican la leeyihiin waddamada Carabta.\nXagga wax-wada-cunka waxaa la arkay in reer Waqooyigu nooga fiican yihiin qolyaheenna Koonfureed marka hadday shaxaad soo helaan waxaa dhici karta inay wax na soo gaarsiiyaan ee aysan sida kuwii Carta jeebka iskaga shuban.\nFaa’iidada aan intaas ka dhicin waxaa weeye waxaan madaxweyne noqonayn C/Qaasim iyo kornayl C/hi oo labadaba khaati laga taagan yahay. Waxaan sidoo kale ku talin lahaa ciddii madaxweyne noqotaba inaysan labadaas nin xitaa ra’iisul wasaare ka dhigin.\nSi loo xalliyo dhibta ay keento soohdimo-beeneedyada iyo qafaalkii dadka reer Koonfurta ee Waqooyi joogay. Arrintaas oo ah arrin ugub ah oon Soomaaliya looga baran.\nWaxaan shacabka Soomaaliyeed iyo xildhibaanadaba ka codsanayaa inay arrintaas si fiican u fiirshaan si rajada dowlad Soomaaleed laga qabo ay usii kacdo. Mid baan xildhibaanada iyo shacabka kalaba ka codsanayaa waa inaysan dad ma-gudbayaal ah hoosta noo soo gelin sida labadaas nin ee aan ku xusay. Hadday taasi dhacdo waxay noqonaysaa inaan dib ugu noqonno meeshaan ka nimid. Sidoo kale waxaan ka rajaynaynaa siyaasiyiinta reer Waqooyiga ee Kenya jooga inaysan isku qabqabsan isu sharraxaadda madaxweynanimada ee si habboon ay qof usoo xushaan.\nIlaa hadda waxaan la yaabbanahay shacabka Soomaaliyeed ee uun wax iska daawada. Shacaboow arrintiinna marti haka ahaanina. Kii hadli karoow hadal; kii qof fiican noo soo bandhigi karoow soo bandhig oo taageero la daba istaag; kii ducayn karoowna ducee.


Banaanbax looga soo horjeedo ciidamada Kenya oo ka dhacay Gedo | KEYDMEDIA ONLINE\nDibadbax looga horjeedo ciidamada Kenya ayaa maanta ka dhacay duleedka degmada Ceelwaaq ee gobolka Gedo.\nMUQDISHO, Soomaaliya - Dadweyne careysan ayaa maanta oo Jimca ah isugu soo baxay duleedka degmada Ceelwaaq ee gobolka Gedo, iyagoona halkaas ka dhigay banaanbax ay uga soo horjeedaan ciidamada Kenya ee ku sugan gobolka.\nDibad-baxayaashaan oo isugu jiray Haween, Carruur, dhalinyaro iyo Odayaal ayaa ku hor banaan baxay afaafka hore ee xerada ciidamada Kenya ee degmada Ceelwaaq, iyagoonaa ka careysnaa dil ay ciidamada u geysteen wiil dhalinyaro ah iyo saddex kale oo ay qafaasheen, kadibna dileen, maydkoodana god ku rideen.\n"Uma dulqaadaneyno xasuuqa ay nagu hayaan ciidamada Kenya, dowlada Somalia waxaan ugu baaqeynaa iney wax ka qabato, hadii aysan awood u laheyna waxaan diyaar u nahay inaan qoryaha qaadano oo iska celino” ayey tiri haweeney ka tirsaneyd banaanbaxayaasha oo shucuurteedu aad u kacsaneyd."\nXildhibaano ka tirsan baarlamaanka Soomaaliya oo Muqdisho shir jaraa'id ku qabtay ayaa si adag uga hadlay xasuuqa loo geystay Shacabka ku dhaqan Ceelwaaq, iyagoona cadaalad ka dalbaday in ciidamada AMISOM jawaab ka bixiyaan falkaan.\nQoraalka ka soo baxay xafiiska ciidamada AMISOM ayaa isna lagu sheegay in baaritaan kadib la ogaaday in ciidamada AMISOM aysan qeyb ka aheyn ciidamada dhibaataas geystay oo ah Kenyaatiga ku sugan gobolka Gedo.\nIlaa iyo hadda dowladaha Soomaaliya iyo Kenya kama hadlin dhacdadaan xanuunka badan ee lagula kacay Shacabka Gedo.


Xukuumadda Somaliland oo ka hadashay oday-dhaqameed ka yimid Somalia |\nXukuumadda Somaliland oo ka hadashay oday-dhaqameed ka yimid Somalia\nPenegra for sale, order lioresal. Illaa 50-Oday dhaqameed oo ka yimid Muqdisho ayaa shalay booqasho ku yimid magaalada Hargeysa ee xarunta Somaliland, iyadoo xukuumadda Somaliland ay markii ugu horreysay ka hadashay safarka waxgaradkan Muqdisho ka yimid.\nXukuumadda Somaliland ayaa maanta cadaysay inay ujeedsada socdaalkoodu yahay inay wax-ka-bartaan qaabka nabadda loo dhaliyo iyo inay Somaliland ugu hambalyeeyaan nabadda iyo horumarka ka jira.\nWasiirka Warfaafinta Somaliland Cabdilaahi Maxamed Daahir Cukuse ayaa sheegay in madax dhaqameedkani maanta la kulmeen madax dhaqameedka Somaliland, isla markaana ka wadda hadleen qaababka nabadda loo sameeyo iyo sida bulshadda loo heshiisiiyo.\n“Horta qolada ka timid Soomaaliya waa 50 madax-dhaqmeed waxaana ay ka socdaan shacabka Soomaaliya,waxayna ay isugu jiraan madax-dhaqmeedyo, ganacsato iyo odayaal kale, laakiin socdaalkooda waxa ugu weyn in ay arkaan Somaliland waxa ay qabsatay kuna hambalyeeyaan waxna ka bartaan”ayuu yidhi Wasiir Cukuse oo ka hadlayey ujeedada socdaalka madax dhaqameedka Soomaaliya ka socda.\n“Madax dhaqameedyada dhigooda ah ee Somaliland way is arkayaan oo casuumaddii ugu horeysay ee qadadda ahaa waxa u sameeyey madax dhaqameedka Somaliland oo isku dhan, laakiin waxa ugu muhiimsan ee ay inaga baranayaan waxa ay noqonaysa sida nabada loo sugo oo kaliya”ayuu raaciyey hadalkiisa.\nWaxaanu intaas ku daray: “Waxayna innaga baranayan sida nabada loo sugo iyo sida Somalilandnimadda loo ilaashada, si ay u ilaashadaan soomaliyanimadooda iyo sida nabadda loo dhaliyo”.\nSidoo kale, waxaa isaguna imaanshiyaha odayaashan wax ka waydiinnay gudomiye ku xigeenka labaad ee golaha wakiiladda Somaliland, Cali Yuusuf wuxuu kala socdo, isagoo xusay inaanu illaa hadda ogeyn ujeeddada safarkooda; balse uu shaqsiyan soo dhaweynayo odayaasha maadaama aanay siyaasiyiin ahayn.\n“Madax dhaqameedkaasi inoo yimid waynu so dhoweynaynaa, waayo siyaasiyiin maaha waa odayaaal soomaaliyeed,inagu wakhtigii abaartu ku dhacay odayaal iyo lacagba waynu u dirnay, marka in la is kaashado waa loo baahan yahay waxay la yimaadaan uun baynu eegayna”ayuu yidhi Gudoomiye ku xigeenka 2aad ee golaha Wakiilada Cali Yuusuf oo wax ka waydiinay odayaashan booqashada ku yimid magaaladda Hargeysa.\nMar uu ka jawaabayey inay madax-dhaqameedkani u socdo inay Somaliland la midowdo Soomaaliya waxa uu yiri: “Ka hordhici maayno waxay la socdaan laakiinse waynu ogaan doonnaa, go’aankeenuna wuu cadyahay oo aduunka iyo iyaguba way ogyihiin, laba dawladood oo jaar ah oo walaalo ah ayaa ka wanaagsan dawlad la mideeyo oo la isku keeno oo dhexdeedda is cunta horana way u dhacday”.\nMaalmihii u dambeeyey ayaa warbaahinta Somaliland wax ka qorayeen imaanshiyaha wax-garadkan reer Muqdisho, waxaanay ahaayeen kuwo laga warqaba, waxaana casuumaddii ugu horeysay u sameeyeen madax dhaqameedka Somaliland.


Shiinaha Soosaaraha Eyga Soosaaraha iyo Alaab-qeybiye | Mujiang\n1.Qeebaha aagga eyga\nEyga tuubada ayaa ordaya diyaarna u ah in la isticmaalo, fududahay in la maareeyo, tuubo adag oo adag.\nAlbaab isku dhafan oo leh xiritaan aamin ah.\nDaaweynta wajiga eey\nGalvanized korontada ama kulul lagu rusheeyey galvanized waa habka loo codsado daahan zinc difaaca bir ah ama\nbirta, si looga hor tago miridhku. In kasta oo galvanization lagu samayn karo kiimikada korontada iyo geedi socodka dhigaalka korantada, habka ugu caansan ee hadda loo isticmaalo waa galvanized kulul-maquufin, kaas oo qaybo bir ah\nwaxay ku quusayaan qubeyska zinc la shubay.\n3.Prootegoos gooska eyga\nDoorashada qol eey waxay ku siin kartaa xal deg deg ah oo la awoodi karo si aad ugu siiso saaxiibkaaga ugu fiican guri amaan ah oo uu ku nasto. Sidoo kale aqalkeena eygu wuxuu bixiyaa dhisme heer sare ah iyo dhameystir qurxoon oo muuqaal leh, ama waxaad la tagi kartaa labada guddi ama khadadka sanduuqa leh; qafis kasta oo bixiya miridhku u adkaysta, dhismaha birta galvanized iyo fudayd-of-ururinta.\nHore: Zinc iyo Xayndaabka Birta\nXiga: Qoryaha adag ee alwaaxda lagu dubo ee loogu talagalay albaabka fidsan


Dalxiiska, Isbeddelka Cimilada, Eber Saafi ah: Sacuudi Carabiya aragti cusub oo caalami ah waqtiga COP26\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Dalxiiska, Isbeddelka Cimilada, Eber Saafi ah: Sacuudi Carabiya aragti cusub oo caalami ah waqtiga COP26\nJebinta Wararka Caalamka • Wararka Dowladda • News • Sacuudi Carabiya Warka • Wakhtiga waarta • Dalxiiska • Cusbooneysiinta Socdaalka Safarka • Warka Safarka Safarka • Daalacanayo Hadda • Wtn\nIsbaheysiga Cusub ee Caalamiga ah ayaa Dardar gelin doona Isbedelka Warshadaha Dalxiiska ee Net Zero (PRNewsfoto/Wasaaradda Dalxiiska ee Sacuudi Carabiya)\nSacuudi Carabiya waxay isu keentaa ciyaartooyda dalxiiska si ay uga jawaabaan saameynta masiibada adduunka iyo muhiimada muhiimka ah ee isku dhafka habka caalamiga ah.\nKala -guurka Net Zero: Waa hindise cusub oo loogu talagalay warshadaha socdaalka iyo dalxiiska ee caalamka\nWarshadaha dalxiiska ee caalamiga ah ayaa mas'uul ka ah 8% ee gaaska aqalka dhirta lagu sii daayo\nBoqortooyada Sacuudi Carabiya ayaa maanta billowday, Boqortooyada waxay mudnaanta siisay tallaabo degdeg ah oo lagu taageerayo qaybtan muhiimka ah ee u gudubka eber.\nIsbahaysiga Cusub ee Caalamiga ah ayaa Dardar gelin doona Kala -guurka Warshadaha Dalxiiska ee Net Zero\nDawladda Sacuudi Carabiya ayaa bilawday Xarunta Caalamiga ah ee Dalxiiska Sustainable Tourism (STGC), oo ah isbahaysi wadamo badan leh, oo dhinacyo badan leh, kaas oo dardar gelin doona u gudubka waaxda dalxiiska ee qiiqa eber-ka ah, iyo sidoo kale kicinta ficil lagu ilaalinayo dabeecadda iyo taageerada bulshooyinka.\nWaxaa maanta billaabay dhaxal sugaha HRH Amiir Maxamed Bin Salmaan, Xarunta Caalamiga ah ee Dalxiiska waarta waxay taageeri doontaa socotada, dawladaha, iyo waaxda gaarka loo leeyahay, si loo hubiyo in dalxiisku awood u yeesho kobcinta iyo abuurista shaqooyin, iyada oo kaalinteeda ka qaadanaysa in la gaaro himilooyinka cimilada ee lagu qeexay Paris Heshiiska, oo ay ku jirto wax ku biirinta in adduunka lagu ilaaliyo kulaylka 1.5-degrees Celsius.\nXarunta Caalamiga ah waxay noqon doontaa madal lagu keeno dhammaan aqoonta iyo khibradda; waxay ujeedadeedu tahay inay noqoto “xiddigta waqooyi” ee waaxda dalxiiska maadaama ay ka soo kabanayso masiibada COVID-19 una gudubto mustaqbal waara. Caalami ahaan, dalxiisku wuxuu taageeraa in ka badan 330 milyan oo hab-nololeed-iyo ka hor masiibada, waxay mas'uul ka ahayd abuurista afartii shaqooyin cusub mid kasta oo adduunka ah.\nFaahfaahinta isbahaysigan iyo adeegyada ay bixin doonto ayaa si rasmi ah loogu dhawaaqi doonaa inta lagu jiro COP26.\nMudane Axmed Al Khateeb, Wasiirka Dalxiiska ee Sacuudi Carabiya ayaa yiri: “Qeybta dalxiiska ayaa ka qeyb qaadata 8% gaaska hawada sare ee qiiqa - taasna waxaa la filayaa inay kororto haddii aanan hadda tallaabo qaadin. Dalxiiska sidoo kale waa qayb aad u kala qaybsan. 80% ganacsiyada dalxiisku waa ganacsiyo yaryar iyo kuwo dhexdhexaad ah kuwaas oo ku tiirsanaanta hagista iyo taageerada hoggaanka qaybta. Waaxdu waa inay qayb ka noqotaa xalka.\n"Sacuudi Carabiya, iyadoo raacaysa aragtida iyo hoggaanka sare ee Boqortooyada, Amiirka dhaxalka leh, ayaa ka jawaabaya baaqan muhiimka ah iyadoo la shaqeyneysa la-hawlgalayaasha - mudnaanta siiya dalxiiska, SMEs iyo cimilada - si loo abuuro wadamo badan, isbahaysi dhinacyo badan leh, kaas oo hogaamin doona , dardar geliyaan, oo ay la socdaan kala -guurka wershadaha dalxiiska ee qiiqa saafiga eber.\n"Marka la wada shaqeeyo oo la bixiyo madal wadajir ah oo xooggan, waaxda dalxiisku waxay heli doontaa taageerada ay u baahan tahay. STGC waxay fududeyn doontaa koritaanka iyadoo ka dhigaysa dalxiiska mid u wanaagsan cimilada, dabeecadda, iyo bulshooyinka. ”\nGloria Guevara, oo ah la taliyaha gaarka ah ee wasiirka dalxiiska, ayaa tiri: “Sannado iyo sannado, ciyaartoy badan oo ka socda waaxda dalxiiska ayaa ka shaqeynayay dadaallo kala duwan oo lagu dardar gelinayo tartanka si eber ah - laakiin waxaan ku shaqeynaynay silo. Saameynta masiibada adduunka ku yeelatay waaxda dalxiiska ayaa muujisay ahmiyadda muhiimka ah ee wadashaqeyn dhinacyo badan leh. Haatanna, Sacuudi Carabiya ayaa xoojineysa inay isu keento daneeyayaasha si ay dalxiiska uga mid noqoto xalka isbedelka cimilada. ”\nGloria waxay ahayd agaasimihii hore ee Golaha Socdaalka iyo Dalxiiska Adduunka (WTTC)\nDhul-gariir xooggan oo ku dhuftay jasiiradda Indonesia ee...\nNASA waxay ku abaalmarisay Qandaraaska Daraasaadka Sariirta DLR\nBandhiga cusub ee Beijing ayaa daaha ka qaaday ilbaxnimadii hore ee bani aadamka\nMaamulka Dalxiiska ee Malta ee Waqooyiga Ameerika ayaa hadda ku guuleystay 3-da ugu wanaagsan...


QM oo jawaab ka bixisay go'aankii DF Soomaaliya - Caasimada Online\nHome Warar QM oo jawaab ka bixisay go’aankii DF Soomaaliya\nQM oo jawaab ka bixisay go’aankii DF Soomaaliya\nMuqdisho (Caasimadda Online) – War kasoo baxay Qaramada Midoobay, gaar ahaan xafiiskeeda Soomaaliya ee ku yaalla magaalada Muqdisho ayaa looga hadlay go’aankii dowladda Soomaaliya ay ku xirta Terminalka garoonka diyaaradaha Aadan Cade ee loo yaqaano (MOVCON), kaas oo ay adeegsan jiraan QM, AMISOM iyo safaaradaha reer Galbeedka.\nQaramada Midoobay ayaa shaacisay inay ay aad u ixtiraameyso go’aamada dowladda Soomaaliya, isla-markaana ay u shaqeyneyso si waafaqsan heshiisyada labada dhinac.\n“In Qaramada Midoobay ay Soomaaliya uga shaqaynayso iyadoo si buuxda u ixtiraamaysa sharciga Soomaaliya iyadoo la raacayo shuruudaha Heshiiska Hawlgalka iyo heshiisyada kale ee khuseeya ee ay kala saxiixdeen hay’adaha Qaramada Midoobay ee lacagaha, barnaamijyada, iyo sidoo kale Axdiga Qaramada Midoobay iyo Axdiga Xuquuqda iyo Xasaanadda ee Qaramada Midoobay,” ayaa lagu yiri warsaxaafadeedka kasoo baxay QM.\nSidoo kale waxa ay intaasi ku dartay inay aad uga xun tahay xiritaanka Terminalka Aadan Cadde oo ay sheegtay in aan wax wada-tashi lagala sameyn, ka hor go’aanka soo baxay.\n“Waxaan si dhab ah u qaadaneynaa walaac kasta oo ay Dowladda Federaalku ka muujin karto hawlgallada Qaramada Midoobay waqti kasta, waxaanan ka xunnahay in tilmaamahan xiritaanka si lama filaan ah loo soo saaray oo wada tashi laga samayn”.\nQoraalka ayaa sidoo kale intaasi kusii daraya “Eedeymo aan weli si faahfaahsan loogu soo bandhigin Qaramada Midoobay si loogu sameeyo baaritaan,”.\nUgu dambeyn QM ayaa xustay inay sii wadi doonto wada-shaqeynta dowladda federaalka, isla-markaana ay ka qeyb qaadan doonto caawinta dadka Soomaaliyeed.\n“Qaramada Midoobay wali waxaa ka go’an iskaashiga ay la yeellato Soomaaliya iyo in ay sii waddo caawinta dadkeeda in kasta oo ay jiraan carqalado dhanka shaqada ah,” ayaa markale lagu yiri warsaxaafadeedka.\nJawaabta ay bixisay QM ayaa ku soo aadeyso maalmo uun, kadib markii dowladda Soomaaliya ay ku dhowaaqday inay xirtay Terminal-ka MOVCON ee garoonk Aadan Cadde ee magaaladda Muqdisho, iyada oo eedeymo u jeedisay QM, AMISOM iyo reer galbeedka.